Alderdi abertzaleak, egonkor

Ira 27, 2016 Nork Iñaki Gurrutxaga -

EAJk eta EH Bilduk 'etxeko' hauteskundeetan oinarri sendoa dutela erakutsi dute beste behin ere. Alderdi konstituzionalisten joera, aldiz, beheranzkoa izan da irailaren 25ean

Hauteskunde egun bakoitzak duen izaeraren arabera goierritarren bozka hautua bestelakoa izaten dela argi erakutsi dute herenegungo bozek. Sei hilabeteren buruan Espainiako Gorteetarako hauteskundeak bitan egin dira iazko abenduan eta aurtengo ekainean, eta bai EAJk eta baita EH Bilduk ere boto galera izan dute etxeko hauteskundeekin alderatuta. Elkarrekin-Podemosek emaitza adierazgarriak lortu ditu Madrilera begira egindako azken bi hautes-saioetan (8.739 boto ekainaren 26an), baina oraingo hauetan erdira jaitsi da lortutako babesa (4.204). Eta PSE-EEk eta PPk ere behera egin dute igandeko bozetan. Ondorioa? Bi alderdi abertzaleek eutsi egin diotela haien hauteslegoari; EAJren kasuan sendo orain lau urte baino 110 boto gutxiago, eta EH Bildurenean Podemosen parte-hartzea sumatuta 2012an baino 1.400 boto pasa gutxiago.

Bi alderdi abertzaleen hegemonia nabarmena da Goierrin, baina bada datu bat aipatzea merezi duena. 2012ko urriaren 21ean egin ziren Eusko Legebiltzarrerako hauteskundeetan EH Bildu izan zen bozka gehien jaso zuen alderdia Goierrin (12.967, EAJk 12.641), baita Europako Legebiltzarreko hauteskundeetan (8.584, jeltzaleek 6.574) eta Udal eta foru hauteskundeetan ere (12.912, EAJk 11.990).

Aldaketa azken hiruetan

Harrezkero egin diren beste hiru hauteskunde deialdietan, aldiz, nagusitasun joera aldatu egin da, eta Eusko Alderdi Jeltzalea izan da alderdirik bozkatuena eskualdean. 2015eko abenduaren 20an egin ziren Espainiako Gorteetarako hauteskundeetan, EAJk 10.319 boto eskuratu zituen (EH Bilduk 9.598) eta ekainaren 20ekoetan 9.542 jeltzaleek eta 8.673 koalizio abertzaleak. Azken horietan Elkarrekin-Podemos izan zen bigarren indarra 8.739 botorekin. Herenegungo bozetan ere alderdi jeltzalea izan da bozkatuena (12.531) eta EH Bildu bigarren indarra (11.506). Bi alderdi horien bozkak batuta, Goierrin jaso diren boto guztien %71 suposatzen dute.

Bi alderdi horietako ordezkariak pozik azaldu dira jasotako emaitzekin. EAJk 2012an baino bi eserleku gehiago izango ditu, eta «harro» daude jasotako babesarekin. Karguak «umiltasunez eta arduraz» hartuko dituztela adierazi dute. EH Bilduk lau legebiltzarkide gutxiago izango ditu (21tik 17ra), baina Elkarrekin-Podemosen efektuari aurre egiten asmatu duela dirudi.

PSE-EEren beherakada

Elkarrekin-Podemosen emaitzak ez daude orain lau urtekoekin parekatzerik, artean ez baitzen existitu ere egiten, baina Espainiako Gorteetarako azken bi deialdiekin konparatuta jaitsiera nabarmena izan du (7.511 iazko abenduan eta 8.739 aurtengo ekainean). Azkenekoekin alderatuta, erdira jaitsi da goierritarrek alderdi moreari emandako babesa (4.204). Hori bai, 2015eko maiatzeko udal eta foru hauteskundeetan baino 900 bozka gehiago jaso ditu orain.

Eta beherakada aipagarriena jaso duena alderdi sozialista izan da. Orain lau urtekoekin alderatuta, bi mila boto pasa galdu ditu, eta azkeneko hiru hauteskundeetan lau mila botoko langa gainditu badu ere (2015eko maiatzean 4.694, 2015eko abenduan 4.366 eta 2016ko ekainean 4.378), herenegun 3.313 eskuratu zituen. Elkarrekin-Podemosen presentzia nabaritu du PSE-EEk.

PPren jaitsiera, aldiz, ez da horren nabarmena izan. Orain lau urte baino 276 boto gutxiago jaso ditu (2012an 1.572 eta 1.296 herenegun). Hori bai, Kongresurako emaitzekin alderatuta, boto galera kontuan hartzekoa da.

EAJ izan da bozkatuena Goierrien, EH Bilduri mila botoko aldea aterata

Hauteskunde emaitzen balorazioa egin dute Goierriko ordezkariek

Iñaki Gurrutxaga

Irribarria, galduta ere irribarretsu

Nork Iñaki Gurrutxaga - maiatza 30, 2017

Iker Irribarria: «Gauzak oso ondo egin ...

Nork Iñaki Gurrutxaga - maiatza 25, 2017

Gorka Izagirreren garaipen bikaina Italia ...

Nork Iñaki Gurrutxaga - maiatza 16, 2017

Giro ederrean egin dute Korrika Txikia ...

Nork Iñaki Gurrutxaga - Api 7, 2017


Pedro Mª de la Fuente arkitektoaren logotipo berria • Komunika

PEDRO Mª DE LA FUENTE ARKITEKTO TEKNIKOA

Pedro Mª de la Fuente arkitekto teknikoak bere markaren irudiaren berritzea nahi zuen. Eraikinetako hormetan inspiratutako logotipo fresko eta moderno berria eskaini diogu, arkitektoaren inizialak oinarri hartuta. Bere neurrira diseinatutako txartel eta beste komunikazio euskarrietan aplikazioa ere garatu da.


Oñati/Ruper. : IOSU ZUBIA

APIRILAK 20. OSTIRALA.

ANTTON TABERNAN.

Oñatiar plazagizon gaztia kitarrarekin eta magia ikuskizun batekin dator . Gaztia izan arren eszenatoki askotan ibilittakua da Iosu. Kitarrajole eta abeslari modura 2009. urtian AEG-k antolatutako maketa lehiaketaren irabazle SQS taldiakin, 2010. urtian Gipuzkoako Kantu Txapelketan finalista SQS taldiakin eta 2011. urtian Gipuzkoako Kantu Txapelketan 3. postua lortutakua da besteak beste. Taularatze gehiagorekin batera. Magia kontutan berriz kartomagian ibilittakua da gehixen bat. Bai eskoletan, bai tailerrak emuten eta baitta ikuskizunetan be. Bi ikuskizun hauek batzen saiatuko da. Musikaren magia eta magiaren musika.


Udalak akordio bat lortu du Barrena kalean dagoen Hijos de A. Gabilondo enpresaren lursailak eta eraikinak eskuratzeko — Eibarko Udala

Udalak akordio bat lortu du Barrena kalean dagoen Hijos de A. Gabilondo enpresaren lursailak eta eraikinak eskuratzeko

Hermanos Gabilondo enpresaren irudia.

Erabakia beste aurrerapauso bat da Barrena kalea eta ingurua berroneratzeko planetan, PSE-EEk eta EH Bilduk duela aste batzuk lortutako akordioaren baitan. Bidezkoa den administrazio-prozedura bete ondoren, Udalak 2.750.000 ordainduko ditu.

Udalak akordio bat lortu du Hermanos Gabilondo enpresaren jabeekin Barrena kaleko 1-3 zenbakietan dauden lursailak eta higiezinak erosteko. Haren arabera, Udalak 2.750.000 euro ordainduko ditu, hasierako salmenta-prezioa baino askoz gutxiago.

Udala hainbat alternatiba aztertzen ari da, izan ere partzela handiak eta bertako eraikinek hainbat aukera eskaintzen dute, betiere tokia berroneratzera begira, intentsitate baxuko eta inpaktu gutxiko lanak eginez eta ingurua "bakantzea" helburu izanik; alegia, helburua izango da pasealekuak eta aisialdirako tokiak sortzea, bai eta ekipamenduak eraikitzea, inguru horretako bizilagunen bizi-kalitatea hobetzeko.

Ildo horretan, mahai gainean dauden aukeren artean, egungo eraikinaren zati bat birgaitzea eta auzoari zerbitzua emango dion udal ekipamendu bihurtzea egongo litzateke; horrek lagunduko du ingurunea biziberritzen eta udalerriko beste eremu batzuetako bizilagunentzat erakargune bilakatzen. Halaber, aztertuko da lurzati horretan inguruko bizilagunentzako aparkalekua sor daitekeen.

Garai bateko industria-gunea erosteko akordioa ezagututa, Jon Iraola alkateak bere “esker ona adierazi dio lursail horien jabeei, akordioa errazteko egindako ahaleginagatik eta azkartasunagatik”. Era berean, zera nabarmendu du: “garrantzi handiko eragiketa da, eta hiriko ekialdeko eremuari eman nahi diogun aldaketa estrategikorako lehen urratsak ematea ahalbidetuko du”.

Iraolaren hitzetan, “trenbide gaineko pasealekua sortzearekin batera, Gabilondoren lursailetan sortuko den espazio berriari esker aisialdirako guneak nabarmen handitzea lortuko da, bai Eibarko herritarrentzat oro har, bai Barrenako bizilagunentzat eta haien ingurukoentzat bereziki.

Udala aspalditik zebilen lanean eta gestioak egiten lursailok erosteko. Akordioari esker, PSE-EE eta EH Bildu taldeek urriaren hasieran hartutako konpromisoen zati bat gauzatu ahal izango da, alegia, hiriaren ekialdeko zati handi bat eta haren ingurunea leheneratzeko konpromisoa.

Bi taldeak bat datoz esatean Barrena kaleko berroneratzea estrategikoa dela eta garrantzi handikoa herriarentzat; eta, horretarako, hainbat jarduketa planteatzen dituzte. Asmoak, oraindik gauzatzeko dauden beste aukera batzuen artean, honako hauek jasotzen ditu: espaloiak zabaltzea, bizikletentzako erreil bat egitea, arbolak landatzea eta ingurune urbanoa hobetzeko eta txukuntzeko antzeko lanak egitea. Horiekin guztiekin Barrena koexistentziako gune bat izatea lortu nahi da eta horretarako, bi taldeek jada diseinatuta duten ibilbide-orri bat gauzatzen joan beharko dute.

Era berean, akordio horrek Eibarrerako hainbat proiektu estrategiko garrantzitsu aurreikusten ditu, besteak beste, trenbidearen estaldura Estaziño eta Azitain artean, trenbidearen trazaduraren gaineko oinezkoen pasealekuari jarraipena emateko, aisialdirako espazio garrantzitsuak sortuz; Txonta auzoa berroneratzeko planak, Eusko Jaurlaritzak babes ofizialeko etxebizitzen sustapen bat abian jartzeko aukera emango dutenak, zeinetan Udala dagoeneko lanean ari baita; edo Barrena kalea eta ingurua berroneratzea.

Lehenengo erabakia, akordio honen esparruan, azaroaren hasieran iritsi zen, datorren urteko udal aurrekontuen zirriborroan Barrena kaleko eta inguruetako hiru jarduketaren finantzaketa sartzea adostean. Zehazki, lehen jarduketa proiektu-pilotu bat da Barrena kalean lan-aktibazioa, orientazioa eta akonpainamendua egiteko; bigarrena saltoki txikiak bultzatzeko programa bat martxan jartzea; eta hirugarrena inguruko jolas-parkeak berdiseinatzea.

Gainera, eta PSE-EEren eta EH Bilduren arteko akordioen esparruan, Udalak onartu zuen, bi alderdien aldeko botoekin, Estaziño eta Azitain arteko trenbidearen gaineko pasealekua eraikitzeko Eusko Jaurlaritzarekin sinatutako hitzarmena. Eta orain aurrerapauso berri bat ematen da aurrekontu-akordio honetan, Gabilondo lantegi zaharraren lursailak erostean.

Estaziñotik Azitainerainoko trenbidearen estaldurari dagokionez —lanak Eusko Jaurlaritzak gauzatuko ditu (Euskal Trenbide Sarea) PSE-EEren eta EH-Bilduren arteko akordioari esker— planaren berraktibazioak Iñigo Urkulluren gobernuak proiektua Europako finantzazioa (Next Generation) merezi dutenen artean sartzeko hartutako erabakiari erantzuten dio, haren balio eraldatzaileagatik eta ingurunea hiri-bilbean integratzeagatik.

Egitasmoaren aurrekontua —hasieran aurreikusita zegoen Eibarko Udalak eta Eusko Jaurlaritzak erdibana ordaintzea kostua—17 milioi euro ingurukoa da. Orain, eta berretsi ondoren Eusko Jaurlaritzaren gestioekin kostuaren % 90 Europako funtsekin finantzatuko dutela (15.727.088 euro), bai Udalak bai Eusko Jaurlaritzak erdibana ordaindu beharko dute gainerako % 10a (% 5 bakoitzak); alegia, entitate bakoitzak 366.000 euro inguru gehi zergak.

Udalak pasealekua egiteko hasieran aurreikusitako funtsak bideratu behar ez dituenez, diru hori hiriaren ekialdean inbertituko da Barakaldo-Barrena-Azitain ingurua berroneratzeko planak gauzatzeko


Murillotik Baratzezarretara

Inicio Egunekoa Murillotik Baratzezarretara

Iñaki Berastegi

Sábado, 06 de Mayo de 2017 09:30

Nafarroako Murillo el Fruto herrian, euskarazko toponimoak dituen XIV. eta XV. mendeen arteko dokumentu bat aurkitu dute, euskara berezkoa zela frogatzen duena. Sei mende geroago, Nafarroako Gobernuak erabaki du inguru horretako herrien euskarazko izenak erabiltzea.

Euskara ez da Martetik iritsi Nafarroako erdialdean dauden hainbat herritara. Duela 600 urte, euskara bizirik zegoen herri horietan», esan du Peio Monteano Nafarroako Artxiboko goi teknikariak. Hala ondorioztatu daiteke toponimia erabilita hainbat adituk egin dituzten ikerketak irakurri ondoren.

Azkena Murillo el Frutoko (Nafarroa) aurkikuntza izan da. Nafarroako Artxiboan, 1400. urte inguruko liburuxka bat aurkitu dute —adituek oraindik ezin izan dute data zehatza eman—. Han, lursailak zituzten Murillo el Frutoko biztanleen zerga ordainketak erregistratuta daude. Berezitasuna, ordea, euren lurrak non zeuden azaltzeko erabiltzen zituzten toponimoak dira: Baratzezarreta, Baratzebideta, Baratzetako Hodia eta abar. Liburuxka aztertzean euskarazko «erabateko» toponimoak aurkitu zituztela dio Monteanok: «Harrituta geratu ginen Nafarroako hegoaldean dagoen herri batean euskarazko hitz garbiak aurkitu genituenean, are gehiago kontuan hartuta XIV. edo XV. mendeez ari garela» (jarraitu irakurtzen infografiaren ondoren).

Patxi Salaberri euskaltzaina eta Euskal Filologiako doktorea da, NUP Nafarroako Unibertsitate Publikoan; doktoretza Nafarroako ekierdialdeko euskararen azterketa toponimiaren bidez tesiarekin lortu zuen. Uxuen (Nafarroa) jaio zen Salaberri, eta doktore tesirako Uxue eta inguruko euskarazko toponimia aztertzea erabaki zuen. Tartean, Murillo el Frutoko toponimia aztertu zuen.

Alta, Murilloko zerga ordainketen liburua aurkitu gabe zegoenez, aurkitu zituen euskarazko toponimoak desitxuratuta zeuden XVI. menderako. «Gaur egun, Murillon ez dituzte euskarazko toponimo asko, denborarekin desitxuratu egin direlako. Atzera eginez, 1400. urteko dokumentuan nahiko garbi ateratzen dira desitxuratutako toponimoen formak», adierazi du Salaberrik.

Liburuxka noizkoa den zehazki ez dakiten arren, Monteanok uste du XV. mende hasierakoa izan daitekeela: «Erabilitako letra motagatik esan daiteke garai hartakoa dela. Bestalde, beste dokumentu batzuekin alderatuz, badirudi Sarasako Gil izan zela notarioa». Hori ez ezik, Nafarroako 1366ko errolda batean agertzen ziren izen batzuek ere bat egiten dute Murillo el Frutoko liburuxkan agertzen diren batzuekin.

Bere jaioterrian, aldiz, euskarazko toponimia «nabarmena» dela dio Salaberrik: «Herritarrek badakite euskaratik datozen toponimoak direla, eta erabili ohi dituzte. Nik etxean beti entzun dut bazekitela Uxuen garai batean euskaraz hitz egiten zela. Beherago dauden herrietan, aztarnak ez dira hain garbiak». Euskarazko toponimiaren atzetik ibili den beste hizkuntzalari bat Mikel Belasko da. Jimeno Juriorekin lan egin zuen hamar urtez, eta toponimia txikia aztertzen aritu zen. Murillo el Fruto eta inguruko herrietan aritu ondoren, euskarazko toponimo gutxi aurkitu zituzten. Murillo el Fruton toponimia «garbia» aurkitzea oso adierazgarria dela nabarmendu du Belaskok: «Toponimiak erakusten du komunitate edo herri batek zein hizkuntza erabiltzen zuen garai batean. Murilloko euskarazko toponimia idatzietara iritsi zen, eta hori ez da beti gertatzen hizkuntza bateko toponimiarekin».

Toponimiarekin dokumentu bat agertzen bada, horrek ez du esan nahi toponimo horiek garai hartan sortutakoak direnik. Hala ere, Belaskok uste du liburuxkan jasotako euskarazko toponimia desitxuratu gabe dagoela, eta horrek erakusten du euskara erabiltzen zutela: «Dokumentua idatzi zuenaren aurrean euskaraz aritu ziren. Niretzat, deigarria da Garipentzuko zaldua toponimoa. Izan ere, horrelako izenak, generikoak direnak, itzuli egiten dira». Monteanok gehitu du toponimoak entzun bezala idazten zirela, jabetza arazoak saihesteko asmoz.

Ohiko hizkuntza

XIV. mendearen amaieran Murillo el Fruto eta inguruko herrietan euskara bizirik zegoela frogatu arren, zalantza dago euskararekin batera herritarrek beste hizkuntza bat erabiltzen zuten edo ez. Monteanok uste du euskara eguneroko hizkuntza izan arren ez zela Murillo el Frutoko biztanleek garai hartan erabiltzen zuten bakarra: «Herri elebiduna zen. Euskara eta erromantzea erabiltzen zituzten». Gainera, Monteanok azaldu du Murillo el Frutoko liburuxkak testuingurua ematen diola Zalbako Matxinen eskutitzari: «Erriberriko konderriaren testuinguruan, erregearen idazkariak eta diruzainak eskutitz bat elkarbanatu zuten. Erromantzez hasi eta euskaraz bukatzen da eskutitza. Erdi Aroko euskarazko testurik zaharrena da. Horrek erakusten du bi hizkuntzak aldi berean zeudela inguru horretan».

Belaskok, ordea, ez du uste garai hartako Murillo el Fruto elebiduna zenik: «Nafarroak nola funtzionatzen zuen ikusita, normalean ez zen egon elebiduna zen tokirik. Bi hizkuntza ezberdin zituzten bi komunitate herri berdinean, hori oso ezohikoa da. Garai batean, denak euskaldunak izango ziren, eta gero denek erromantzez hitz egingo zuten». Murillo el Frutoko dokumentuak frogatu duena sorpresa izan da hainbat aditurentzat. Ez euskara Nafarroako erdialdean erabiltzen zela erakutsi duelako, baizik eta hain hegoaldean eta garai berantiarrean bizirik zegoela frogatu zuelako. Nafarroako Artxiboak, batik bat, administrazioaren dokumentuak aztertzen ditu, eta Murillo el Frutoko Udaletik bidalitako dokumentazioa berriro aztertu zutenean aurkitu zituzten euskarazko toponimoak. Hori horrela, Monteanok, Salaberrik eta Belaskok uste dute zaila izango dela hegoalderago hain agerikoa den euskarazko toponimia aurkitzea. Hala ere, Salaberrik dio dokumentazio berriaren «menpe» daudela.

Orain, euskal herri izenen erabilera normalizatzeko dekretua prestatzen ari da Nafarroako Gobernua. Ez ditu udalerri gehiagoren euskal izenak ofizial bihurtuko, eta Euskaltzaindiak 155. arauan ezarri zituen Nafarroako herri izenak erabiliko ditu. Izen ofiziala soilik erdarazkoa dutenak ere onartuko ditu. Hala, euskal herri izenak ofizial egiteko eskaera udalerriek egin beharko diote Nafarroako Gobernuari, Euskaltzaindiak aholkatutako euskal izena ofizial egin dezan.

Salaberriren arabera, arazoak egon daitezke itzulpen batzuk egiteko orduan: «Legeak, neurri batean, esaten du euskarazko eta gaztelaniazko izenak nabarmen desberdinak izan behar dutela. Herri askotan ezin da hori egin. Uxue edo Ujue bai, baina Lezaun gaztelaniaz Lezáun da, idatzizko azentuarekin. Izen batzuekin harrapatuta egon gaitezke».

Iruñearen kasua da bereziena. Euskaltzaindiak 155. arauan Iruñea onetsi arren, izen ofiziala Iruña da, Nafarroako Gobernuak hala erabaki zuelako. Salaberriren arabera, Euskaltzaindiaren proposamena egokia da: «Mitxelenak egin zuen proposamena da. Ahozko datuak eta dokumentuak aztertu zituen, ongi oinarrituta dagoen proposamena da. Izan ere, aztertu zituen dokumentuen %95etan Iruñea agertzen zen».

Iruñeko kasuari dagokionez, Mikel Arregi Euskarabidea institutuko zuzendariak uste du hori ez duela zuzenean dekretu berriak aldatuko: «Izen ofiziala Iruña da. Beraz, Iruñeko Udalari dagokio erabakitzea aldatzeko bidea hartu behar duen edo ez».

Belaskok beste bide bat proposatu du: Iruña eta Iruñea, biak ofizial egitea. Horren harira, Arregik esan du toponimiako arau idatzian edo zentzuzkoan leku batek izen bakarra duela hizkuntza batean: «Irizpideak dio izen bakarra eman behar zaiola. Hala ere, horrek ez du esan nahi hizkuntzaren aldetik aldaera gehiago erabil ezin daitezkeenik».

Herri izenak ele biz jartzeko gaiak indarra hartu duenez, gaia berreskuratu eta iritzi artikulu bat idaztea erabaki du Monteanok. Izan ere, Murillo el Frutori buruzko liburuxka 2015eko udan aurkitu zuten. Baina Monteanok orain idatzi du gaiari buruzko iritzi artikulua.

Bestalde, Nafarroako Gobernuak proposatutako dekretuari «ausardia gehiago» eskatu dakiokeela uste du Belaskok: «Ez da gauza handirik aldatuko. Bakarrik legezko babesa eman zaio euskarazko izen normalizatu baina ez-ofizialei. Hala ere, proposatzen dutena oso logikoa da. Toponimia eta euskara lotzen dituen gauza orok beldurra sortzen du talde batzuengan».

Arregiri, baina, ez zaio iruditzen ausardia falta zaionik: «Dekretu honen helburua ez da ofizialak ez diren izenak ofizial egitea. Ofizialak direnen erabilera arautu nahi da, Euskararen Legea onartu zenetik era desberdinean aplikatu baitira». Orain arteko araudiarekin alderatuta, Arregik uste du aurrerapauso bat dela: «Eremu ez-euskalduneko izen elebidun ofizialen erabilera arautzen du, orain arteko araudiak haien erabilera galarazten zuelako».

Belaskok posible ikusten du Nafarroako hegoaldean dauden hainbat herritako izenak ele biz jartzea onartzea: «Tutera eta Tudela latinezko Tutela-tik datoz. Beraz, ez dut uste gaizki ikusiko zutenik biak onartzea. Agian, Martzilla tz-rekin jartzea zailagoa izango da, eta pauso hori ez dute inoiz emango». Era beran, Belaskok uste du «inposizio» gisa saltzen badute «arrotza» izan daitekeela izena ele biz jartzeko prozesua: «Euskarak ez zuen inongo babesik Euskararen Legea 1986an onartu zen arten; ez zen ia existitzen. Orain legezkoa da neurri batean, eta tokia egin behar zaio. Hala ere, badaude prozesua gaizki ikusten dutenak. Izan ere, toponimiak lotura estua dauka identitatearekin». Horrez gain, Salaberrik gogoratu du Nafarroan euskararen aurkako tradizioa egon dela orain arte.

Udalerriekin adostuta

Arregiren arabera, bitxia litzateke herritarren ordezkariak entzun gabe onartzea izenak: «Euskararen Legea sortu zenetik, izen elebidunak ofizial egiteko prozesu guztiak udalerrien ekimenez abiatu dira. Euskaltzaindiak aholkatutako euskarazko izen guztiak, Iruñea salbuetsita, Nafarroako Gobernuaren eta udalerrien akordioen bitartez adostu dira».

Testuinguru horretan, Arregik uste du Murillo el Frutoko euskarazko toponimiaren aurkikuntzak mesede egin diezaiokeela prozesuari, nahiz eta Euskaltzaindiaren izen proposamenak beti dauden ongi oinarrituta: «Legeak finkatzen du euskarazko izena ofizial egiteko beharrezkoa dela Euskaltzaindiaren txostena. Ez da loteslea, baina %100ean legez onartutako izenak eta txostenetakoak bat etortzen dira».


Usurbilen urtebetez egindako konposta egunotan opari eskaintzen dute

Posted in Auto-konpostaketa, Auzolaneko konpostaketa, Gizarte eragileak, Udalak

Lehendik nork bere etxeko baratze edo jardinean egiten zuten 525ez gain, urte bete daramate Usurbilen taldeka bildurik 170 familiak etxeko hondakin organikoekin konposta egiten. Birziklaketa lan horren emaitza egunotan herritar guztiei eskaintzen diete, hondakinen prebentziorako astea dela baliatuz. Noaua “Usurbildarrek eginiko konposta opari, egunotan” Gipuzkoa Zero Zabor “Auzokonposta urtebetez Gipuzkoan. Hondakinak udazken ...

Posted in Aldundiak, Batzar Nagusiak, Errausketa, Gipuzkoa, Gizarte eragileak, Politikariak, Txingudi, Udalak, Zubieta

PIGRUG 2002-2016 planaren hamargarren urteurrena dela eta, “Hamar urte kea botatzen” kronikarekin laburbildu du Berria egunkarian Iñaki Petxarromanek Gipuzkoan hondakinak errauskailu berri batean kiskaltzeko asmoen orain arteko historia.

Kafe makinetan plastikoa murrizteko

Kafe makinetan ipinitako afixa txiki honekin lortu nahi da horietan plastikozko ontziak murriztea. Usurbilgoek prestatu dute eta Interneten Hernanin Zero Zaborrekoek jarri. HZZn Bego Zuza “Prebentzioa gauza txikiekin hasten da“

Katalunian atez atekoa egiten duten herrien elkarteak salatu du hondakinen politizazioa

Posted in Atez atekoa, Atez Atekoaren kontra, Europa, Politikariak

Associació de Municipis Catalans per a la Recollida Selectiva Porta a Porta federazioak “Contra el uso partidista de la gestión de residuos” izeneko agirian salatu du Euskal Herrian hondakinen kudeaketaren inguruko eztabaidak nozitzen duen politizazioa. “Harrituta gaude Euskal Herrian hondakinen kudeaketa zein muturretaraino politizatu den ikusita. Sekula ez litzaioke kolorerik jarri behar emaitza hain nabarmenki onak ...

Orendainek ireki du hondakin organiko guztia herrian bertan konpostatuko dituzten herrien zerrenda

Orendain bihurtu da Gipuzkoako lehen Zero Zabor herria, gaikako bilketa orokortzeaz gain organikoa tratatzera herritik aterako ez duten lehenbizikoa. Alegialdeko Hitza “Orendain, lehen zero zabor herria” Gara “‘Birziklatze olatua’ Gipuzkoa osora zabaltzea espero dute Orendainen” Gipuzkoa Zero Zabor “Orendain. 1. Zero Zabor herria. Zorionak!” EITB (bideoa) “Orendain gestionará en casa todos los ...


Herritarren parte-hartzea – Ayuntamiento Estella-Lizarra Udala

ALBISTEAK - Herritarren parte-hartzea

2021eko urriak 19 | Berdintasun Batzordea

Oasi La Chantona proiektua bere behin betiko fasera iritsi da, eta herritarrak oraindik garaiz daude bat egiteko

Asteburu honetan izanen dira lehen topaketak

2021eko uztailak 16 | Herritarren parte-hartzea

500 pertsonak baino gehiagok bozkatu dituzte 2021 Proiektu Parte-hartzaileak

Andrés eta María Puy erraldoiak zaharberritzea, San Lorentzo kalexka, Hilobi Santuko haur parkea eta Lizarra auzoko zenbait hobekuntza

2021eko uztailak 14 | Herritarren parte-hartzea

Herritarren Partaidetza proiektu bat hasi da Lizarrako kanpina handitu aurretik

Seirak Bat SLk Lizarrako Udalari Udal Plan Orokorraren aldaketa aurkeztu dio, Camping Lizarra kanpinaren azalera handitzeko. Indarrean dagoen legeria betez, herritarrek parte ...

2021eko uztailak 6 | Herritarren parte-hartzea

Gaurtik uztailaren 11ra arte, Partaidetzako Aurrekontuak bozka ditzakezu hirian dauden sei Partaidetza Postontzietan

Gaurtik uztailaren 11ra arte, Partaidetzako Aurrekontuak bozka ditzakezu hirian dauden sei Partaidetza Postontzietan. Sei dira: Udaletxea, Liburutegia, Gazteriaren Etxea, Kult...

2021eko ekainak 25 | Herritarren parte-hartzea

Eman botoa partaidetzako aurrekontuei uztailaren 4ra arte

Ekainaren 26tik (larunbata) uztailaren 4ko 23:59ak arte, aurtengo Partaidetzako Aurrekontuetako 100.000 euroen helburua bozka daiteke webgunean. Hirian erroldatuta dauden 1...

2021eko ekainak 24 | Herritarren parte-hartzea

Larunbatean hasiko da Partaidetzako Aurrekontuetara aurkeztutako proiektuen bozketa, webgunearen bidez

On line parte hartu ahal izanen da uztailaren 4ra arte, oso erraz

2021eko ekainak 16 | Herritarren parte-hartzea

Herritarrek 9 proiekturen artean bozkatu ahal izanen dute partaidetzako aurrekontuetako 100.000 euroak zuzentzeko.

Udalaren web orrian, ekainaren 26tik uztailaren 4ra, on-line aukeratu ahal izanen da. Bozketa aurrez aurre egiteko, botoa eman ahalko da Parte hartzeko postontzien bidez, uztailaren 5etik 11ra.

2021eko ekainak 3 | Herritarren parte-hartzea

Igandean bukatuko da 2021 Partaidetzako Aurrekontuetan proposamenak aurkezteko epea

Datorren igandean bukatuko da Estella-Lizarrako Udalak 2021 Partaidetzako Aurrekontuetan proposamenak aurkezteko epea. Inprimakia udal bulegoetan, parte hartzeko postontzi...

2021eko maiatzak 26 | Herritarren parte-hartzea

Ekainaren 6ra arte irekita egonen da 2021 Partaidetzako Aurrekontuetan proposamenak aurkezteko epea

Gaurtik, maiatzaren 26a, eta ekainaren 6ra arte aurkez daitezke inbertsio-proposamenak Estella-Lizarrako Udalaren 2021 Partaidetzako Aurrekontuetan. Prozesua, xehetasunez,...

2021eko martxoak 10 | Herritarren parte-hartzea

Udalak parte hartzeko prozesua hasi du, martxoaren 29ra arte, Capuchinosko Hiri Jarduerarako Plan Berezia idatzi aurretik, kultur ekipamendu bat jartzeko

Estella-Lizarrako Udalak planteamendu eta kudeaketarako hirigintza hitzarmen bat tramitatu du UC. 12-4, UE. 13 eta UE. 14 unitateen eremuan Udal Plan Orokorra aldatu eta garat...


Eskuzko makinarako atzitze sistemak - Fagor Automation

› Makina-erremintarako atzitze sistemak › Eskuzko makinarako atzitze sistemak

Enkoder inkrementalen tipologia

Enkoder lineala: fresatzeko makinetan, mandrinatzeko makinetan, tornuetan eta artezteko makinetan 120m/min-rainoko desplazamendu abiadurak eta 10 g-rainoko bibrazio mailak dituzten aplikazioetarako egokiak.

Enkoder birakaria: mugimendu birakarietarako, abiadura angeluarrerako eta mugimendu linealetarako neurketa sentsore gisa erabiltzen dira, torlojuak bezalako gailu mekanikoekin batera erabiltzen direnean. Zura, robotak, manipulagailuak eta abar mekanizatzeko makina-erremintetan erabiltzen dira.

Neurtzeko metodologia

Fagor Automationek bi neurketa metodo erabiltzen ditu enkoder inkrementaletan:

Kristal graduatua: 3 040 mm-ko neurketa tarteko enkoder linealetarako eta enkoder birakarietarako.

Altzairu graduatua: 3 040 mm baino gehiagoko neurketa tartea duten enkoder linealetarako.

Fagor Automationek prestazio aurreratuak ditu koten bistaratzaile digitaletan, fresatzeko makinen, tornuen, mandrinatzeko makinen, elektrohigadurako makinen eta artezteko makinen errendimendua optimizatzeko diseinatuak.

DRO Fagorren Innova serieak prestazio esanguratsuak ditu.

Tornu, fresatzeko makina eta mandrinatzeko makinetarako, 5,7 hazbeteko TFT pantaila duten lau ardatzerainokoak.

Elektrohigadura eta artezte makinetarako, LED displaya duten 3 ardatzerainokoak.

Pieza programen programazioa.

Ebaketa abiadura konstantea.

3Dko programazioari eta simulazioari laguntzeko grafikoak.

Ikuspen optimoa edozein angelutatik.

USB konexioa datuak kopiatzeko.

Ardatzen aurre-hautaketa.

Puntuan jartze eta autoitzaltze erraza.

Dimentsioak mm-tan eta hazbetetan.

Fagor Automationek aplikazioa instalatzeko eta prest jartzeko laguntza eta zerbitzu teknikoa eskaintzen die bezeroei.


Zientologia - Wikipedia, entziklopedia askea.

Zientologiaren ikurra.

Zientologia edo zientziologia erlijio higikundea da, L. Ron Hubbardek 1950. urte inguruan Estatu Batuetan sortutakoa. Hubbardek asmatutako psikoterapia modu batean, dianetikan, oinarritzen da.

Sineste sistema oso egituratua du zientologiak: thetana arima, energia, da; unibertsoa mest gisa (materia, energia, espazioa, denbora) ulertzen da; Jainkoa gizon egin dela ere sinesten dute kideek, eta ezkutuko gurtza eta errituak dituzte. Zientologiaren eliza 1955ean sortu zen Estatu Batuetan, eta Britainia Handira eta beste herrialde askotara zabaldu zen gero. Kritika handiak izan ditu, bai alderdi zientifikoari eta erlijiozkoari dagokienez, bai kideei eskatzen zaien diruagatik. Hala, 1980 inguruan, Hubbard eta Eliza bera sarritan izan ziren epaituak, Hubbardek higikundea bere probetxurako erabili zuelakoan.

Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2016-11-17 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

Zientziologiaren Eliza

Datuak: Q131036

Multimedia: Scientology

VIAF: 167786200

BNF: 11938350s (data)

GND: 4054027-3

LCCN: sh85118706

NDL: 00569980

NKC: xx0022329

AAT: 300264371

HDS: 028699

"https://eu.wikipedia.org/w/index.php?title=Zientologia&oldid=7198391"(e)tik eskuratuta

Orriaren azken aldaketa: 25 azaroa 2019, 00:07.


GARAPEN JASANGARRIA - Garapen jasangarria sustatzeko (GJH) eta enpresen balio sozial partekatua sortzea (Gipuzkoako enpresa sarearen aukerak, balio diferentziala eta iraunkortasuna sustatzeko programa) | Oarsoaldeko enpresa proiektuentzako laguntzak

Gipuzkoako enpresa sarearen aukerak, balio diferentziala eta iraunkortasuna sustatzeko programa - GARAPEN JASANGARRIA

Garapen jasangarria sustatzeko (GJH) eta enpresen balio sozial partekatua sortzea (VII. eranskina)

Xedea: Balio sozial partekatuaren sorrera sustatzea, Gipuzkoako enpresa jardueraren eraldaketan dimentsio ekonomikoa, soziala eta ingurumenekoa integratuz, GJHekin lerrokatuta.

Arlo sozialeko, inguruneko eta lurraldeetako behar, erronka eta aukerak asetzeko modu berriak bideragarriak egitea, ekonomiaren abantaila erlazionalak eta pertsonen, enpresen eta lurraldearen ahalduntzearen potentzialitateak optimizatuz.

Enpresen estrategia eta balio-katea birdefinitzea, ekonomia, gizarte eta ingurumen dimentsioa txertatzeko.

Jarduera ekonomikoan Garapen Jasangarriko Helburuak (GJH) txertatzea.

Gizartearen, ekonomiaren eta ingurumenaren jasangarritasuna integratzen eta garatzen duten antolakuntzako eta lurraldeko esku-hartze ereduak garatzea.

Enpresek gizartearekin eta lurraldearekin duten erantzunkidetasuna sustatzea.

Negozio eredu inklusiboak artikulatzea.

Jasangarritasun hirukoitzak, GJHek eta gizarte balio partekatuak sortzen dituzten aukeretara egokitutako estrategiak diseinatzea.

Lankidetza-sareak sortzea, garatzea eta/edo horietan parte hartzea.

Enpresa proiektuak eta/edo jarduerak bideragarri egitea lanpostuen enplegu-gune berrien esparruan.

Balio erantsiko negozioak eta funtsezko ekonomiaren jardunbide egokiak modelizatzea.

Gipuzkoan kokatutako enpresak


noviembre 2013 | ORDAINDU ELKARTEA

Estas aqui:Inicio » Archives for noviembre 2013

ORDAINDU ELKARTEA 29.11.13

Mondragon kaltetuei ordaintzeko fondo baten aurka dago

Mondraberri, 2013ko azaroak 28, osteguna

Bilerak 3 orduko iraupena izan zuen, Korporazioaren egoitzan. Bi aldeek hartu-emanetan jarraitzeko borondatea agertu zuten. Fagor Electrodomesticoseko 800 pertsona kaltetuta daude, borondatezko ekarpenen eta kapital sozialeko maileguen auzian.

Ordaindu plataformak eskatuta, atzo arratsaldean bilera egin zuten Ordainduko ordezkariek eta Mondragon Korporazioak.

Bertan Txema Gisasolak (2011ko azarora arte Fagor Electrodomesticoseko zuzendari nagusia izandakoa eta egun Mondragon Korporazioko lehendakaria) Fagor Electrodomesticoseko kaltetuei ordaintzeko fondo baten aurka agertu zen.

Bilerak 3 orduko iraupena izan zuen, eta Mondragon Korporazioaren egoitzan gauzatu zen.

Bileran hizpide izan zuten batez ere borondatezko ekarpenen eta kapital sozialeko maileguen itzulketa.

Ordainduko plataformak Gara egunkariari ezagutzera eman zion Mondragon Korporazioko Kontseilu Errektorearen erantzuna “negatiboa” izan dela. Gogoan izan behar da 87 milioi euro zor zaizkiela kooperatibako 800 kalteturi.

Korporazioak “onartu du arazoa dagoela, ez bakarrik Fagor Electrodomesticosen, baita beste kooperatiba batzuetan ere”, adierazi du Ordainduk.

Bi aldeek hartu-emanetan jarraitzeko borondatea agertu zuten, soluzioak lortze aldera.

Bide horretan, bi aldeek hitzartu zuten bilera bat egitea hilabete bateko epean. Bitartean, Ordainduk jarraituko du bilerak egiten erakunde publikoekin. Baita mobilizatzen ere, esate baterako:

Gaur (osteguna) elkarretaratze irekia egingo da Biteri plazan, arratsaldeko 18:00etatik aurrera, justizia aldarrikatuz.

ORDAINDU ELKARTEA 28.11.13

Ordainduk kalean eta Parlamentuan justizia exijitu du [Bideoa]

Mondraberri, 2013ko azaroak 27, asteazkena

Ordainduko ordezkaritzak Legebiltzarrari eskatu zizkion erabaki parlamentario bat, laguntza Mondragonek fondo bat sor dezan, baita konkurtso administratiboan “zentzuzko orden” bat jarrai dadila.

Kaltetu ugari abiatu ziren Garibaitik atzo eguerdian Gasteizerantz, bi autobusetan, Parlamentuaren kanpoan eta barruan justizia eskatzeko.

Kanpoaldean kaltetu ugarik kontzentrazioa egin zuten, besteak beste, "¡Devolvednos nuestro dinero!" oihukatuz.

Ordainduko ordezkaritzak (Isidro Sanchez, Mikel Olabe eta Itziar Gabilondo) Parlamentuaren barruan, zehazki, Ekonomia Garapenerako eta Lehiakortasunerako Batzordean.

Plataformak salatu zuen kaltetuek jasaten duten egoera “larria, ilegala eta babesik gabekoa”. Kontuan hartu behar da erretenitutakoa 87 milioi euro direla. Ordainduk Legebiltzarrari 3 eskaera nagusi egin zizkion:

Parlamentuak erabaki bat hartzea, kausa honen alde

Parlamentuak Mondragoni eska diezaiola fondo bat sortzea

Parlamentuak eskatzea konkurtsoko administratzaileei “zentzuko orden” bat jarrai dezan

Era berean, kaltetuen plataformak dei egiten du gizarteak hausnar dezan Fagor Electrodomesticosen itxieraren inguruan.

800 pertsona daude kaltetuta zuzenki kapital sozialaren eta borondatezko ekarpenen arazoan. “Gure lanpostutik kanpo geratzeaz gain, arazo mingarri hau pairatzen” dute.

Kinka honetara heltzeko, Fagor Electrodomesticoseko “Errektore Kontseiluak (MCCren adostasunarekin)” eta “inolako batzarrik egin gabe, erabaki zuen ez itzultzea” bazkide inaktiboen eta laguntzaileen maileguak eta borondatezko ekarpenak.

Gainera, “ez dugu inolako informaziorik jaso” eta “ez digute inolako bermerik eman”. Horregatik ehunka bazkide egoera larrian daude, eta “familia askorentzat hondamendia izango da”.

Hori ebitatzeko, Ordaindu plataforma sortu zuten, Errektore Kontseiluarekin bilera egin zuten, nahiz eta “gauza handirik atera ez genuen”.

Elkarrizketatu dira ere Mondragon Korporazioarekin eta Gasteizko Gobernuarekin. “Gure ustez ez da onargarria, ezta etikoa ere, begirunerik gabeko tratu hau, are gutxiago kooperatiba batetik etorrita”.

Azpimarratu duten bezala, “gure esku dagoen baliabide guztiak erabiliko ditugu justizia lortzeko”.

Ordainduko ordezkaritzak Legebiltzarrean harrera “oso ona” jaso zuen, baina ez zuten konpromiso irmorik jaso talde politikoengandik.

Ordainduk helburu du Mondragon Korporazioak “berak aurre egin diezaiela gure eskaerei eta beraien defendatzailea izan dadila, gure dirua ez itzultzeko erabakiaren erantzulekidea delako”.

Ordainduko ordezkaritza gaur arratsaldean bilera egingo du Mondragon Korporazioarekin.

ORDAINDU ELKARTEA 21.11.13

Ordainduk fondo bat sortzea exijituko dio Mondragoni

Mondraberri 2013ko azaroak 21, osteguna

Kontzentrazioan aldarrikatu dute euren aurrezkiak itzul diezaietela. Mondragonek bilera egiteko borondatea agertu du.

Ordaindu plataformako 100 pertsona baino gehiagok parte hartu du Biteri plazan, gaur arratsaldeko bilkuran.

Ordainduko batzordeak beste kaltetuei azaldu die Mondragon Korporazioak erantzun duela bilera egiteko prest dagoela.

Bilera hau asteartean egitekoa zen, baina Ordainduk ezingo du, Gasteizko Parlamentuan saioa izango duelako.

Bi aldeak geratu dira beste egun batean, baliteke datorren astean, bilera egiteko. Ordainduk Mondragoni exijituko dio fondo bat sortu dezala, hain zuzen, kaltetuei aurrezkiak itzultzeko. “Itzuli gure aurrezkiak!” oihukatu dute gaurko bilkuran.

Ordaindu komisioa Eusko Legebiltzarrera joango da martitzenean eta autobusa antolatu dute

Mondraberri 2013/11/21

Martitzenean joango dira Gasteizera eta kaltetuen egoera azalduko dute bertan. Talde parlamentarioaren babesa lortzen saiatuko dira. Autobusa Garibaitik irtengo da, eguerdiko 14:30etan, eta joateko interesa daukatenek aurrez izena ematea eskatzen dute.

Fagor Etxetresnaken gainbeherak hainbat kaltetu eragin ditu gure inguruan eta tartean dira Kapital Sozialerako Maileguengatik eta Borondatezko Diru-ekarpenengatik kaltetuak daude. Ordaindu komisioak biltzen ditu hauek eta urriaren 28an, hedabideen aurrean agerraldi publikoa egin zutenetik, hainbat mobilizazio eta bilera eraman dituzte aurrera. Oraingo honetan, komisioko ordezkari batek adierazi digunez, datorren martitzenean, hilaren 26an, Eusko Legebiltzarrera joango dira, Ekonomiaren Garapen eta Lehiakortasun Batzordearekin batzartzera.

Ordaindu komisioak autobusa antolatu du Gasteizera joateko eta kaltetu guztiei dei egiten diete bat egitera. Parlamentura joateko interesa daukatenek 943 03 95 09 telefono zenbakira deitu beharko dute astelehena baino lehenago lekua hartzeko. Autobusa martitzenean irtengo da Garibaiko geltokitik, eguerdiko 14:30etan. Ordaindu komisioko ordezkari batek adierazi digunez, bertan Kapital Sozialerako Maileguengatik eta Borondatezko Diru-ekarpenengatik kaltetuen egoera azalduko dute eta talde parlamentarioaren babesa bilatuko dute.

Honez gain, Ordaindu komisioko kaltetuek kalean jarraituko dute, beren egoera salatzen. Hala, aurreko bilera batean jakinarazi zuten moduan, eguenero Biteri plazan elkarretaratzea egingo dute arratsaldeko 18:00etan. Hala, gaur bertan izango dira Ordaindu komisioko kideak.

ORDAINDU ELKARTEA 12.11.13

Ordainduko kaltetuak azaroaren 14an batzartuko dira Kulturaten

Mondraberri, 2013ko azaroak 8, ostirala

Bileretan egoera elkarrekin analizatuko dute, Kulturaten. Datorren astelehenean Ordainduren ordezkaritzak Jaurlaritzako ordezkaritza batekin bilera egingo du.

Fagor Electrodomesticoseko kapital sozialeko eta borondatezko ekarpenen arazoko kaltetuek datorren ostegunean (azaroak 14) bilera egingo dute.

Bertan egoera analizatuko dute Kulturaten. Pertsona kaltetu asko direnez, bilerak bi deialdi izango ditu: lehena goizeko 9:30ean eta bigarrena goizeko 11:30ean.

Ordaindu kolektibotik adierazi digute astelehenean (azaroak 11) bilera egingo dutela Jaurlaritzako Enplegu eta Gizarte Politikako sailburuarekin (Juan Maria Aburto). Baita Jaurlaritzako Ekonomia Garapenen eta Konpetitibitate sailburuarekin (Arantza Tapia) ere.

Jaurlaritzako ordezkariei laguntza eskatuko diete eta kaltetuen kinka larria bertatik bertara azalduko diete.

Ordainduko kaltetuei "ezingo" diela lagundu erantzun die Jaurlaritzak

Mondraberri, 2013ko azaroak 12, asteartea

200 kaltetuen ordezkaritzak bilera egin zuen atzo Jaurlaritzako Arantza Tapia eta Jose Maria Aburto sailburuekin.

Ordaindu kolektiboak 200 bazkide inguru elkartzen ditu, zehazki, kapital sozialaren eta borondatezko ekarpenen auzian kaltetutako 200 bazkide. Atzokoan Ordainduko ordezkariek bilera egin zuten Bilbon Eusko Jaurlaritzako Arantza Tapia eta Juan Maria Aburtorekin. Tapia Garapen Ekonomikoko eta Lehiakortasuneko sailburua da, eta Aburto Enpleguko sailburua. Bileran euren bi kontseilarik ere parte hartu zuten. Ordainduk azaldu zien kaltetuen kinka larria, eta laguntza eskatu zien, Jaurlaritza delako Fagor Electrodomesticoseko hartzekodunetako bat.

Jaurlaritzak, baina, erantzun zion berak "ezingo" diela lagundu hartzekodunen lehiaketan, horko erabakiak administradoreak hartzen baititu.

Ordaindu kolektiboa eskaera egitekoa da Mondragon Korporazioarekin bilera egiteko. Fagor Electrodomesticosek interesa agertu du Ordaindurekin biltzeko.

ORDAINDU ELKARTEA 8.11.13

Ordainduk Aburto sailburuari transmitituko dio kaltetuen angustia

Mondraberri, 2013ko azaroak 7, osteguna

Gero eta kinka larriagoan daude Fagor Electrodomesticoseko kapital sozialaren eta borondatezko ekarpenen gaiko kaltetuak. “Angustia, bazterketa eta itxaropen falta” jasaten dute. Gasteizko Parlamentuan ere hitza izango dute.

Ordaindu kolektiboak elkartzen ditu 200 bazkide inguru, kapital sozialaren eta borondatezko ekarpenen gaian kaltetutako 200 lagun.

Euren kinka larritzen ari da, kooperatibaren gainbeherarekin batera. Horregatik, Ordainduk eskatu du bilerak egitea:

- Jaurlaritzako Enplegu eta Gizarte Politikako sailburuaz (Juan Maria Aburto)

- Jaurlaritzako Ekonomia Garapenen eta Konpetitibitate sailburuaz (Arantza Tapia)

- Gasteizko Parlamentuan

- Mondragon Korporazioaz

Juan Maria Aburtorekin astelehen honetan bilduko dira, eta Gasteizko Parlamentutik ere baiezko erantzuna jaso dute.

Jaurlaritzako Enplegu eta Gizarte Politikako ordezkaritzari transmitituko diote Fagor Electrodomesticoseko ehunka familiek eta langilek jasaten duten angustia, bazterketa eta itxaropen falta.

Era berean, salatuko dute "enpresak eta MCCk berak egoera ez gizatiarrean uzten gaituztela".

"Ulertzen dugu soluzioa, neurri batean behintzat, Fagor Electrodomesticos bizirik irautetik etor daiteke. Zentzu honetan, Eusko Jaurlaritzak asko egin dezake".

Nola? "Kooperatibaren biziraupenerako baliabideak jarriz, eta soluziorako jokabide bat izanik, balizko desagerpenaren aurrean".

Arazoa ez da atzo goizekoa: "Orain dela urtebetetik aldarrikatzen gabiltza Kapital Sozialari egindako Maileguak eta Borondatezko Ekarpenak bueltatzea". Ekarpen hauek dira diru gehien suposatzen dutenak, eta "ilegalki erretenituta" dago.

Enpresak kaltetuei erantzuten zien "kapitalik ez zuela, nahiz eta denok jakin kapitala bai sartu zela enpresan, MCCren aldetik eta Eusko Jaurlaritzaren aldetik".

Ordainduk planteatu dituenean "demanda judizialak, ia mehatxu egin dute, erantzuten insolbentzia egoeran deklaratu dezaketela euren burua".

Langileei, alargunei, seme-alabei,… bueltatzen ez zaien "kopurua 100.000€, 200.000€, 300.000€… dira. Belaunaldi ezberdinen aurrezkiak, bizitza oso baten aurrezkiak".

Ondorioz, "egoera pertsonal jasanezinak daude, kooperatibari frogatu zaizkionak eta frogatu ahal zaizkionak ikusi nahi duen guztiari". Pertsona hauek "osasun arazoak eta desgaste morala" sufritzen ari dira.

Horregatik guztiagatik, Eusko Jaurlaritzari larrialdiko laguntza deia egiten diete. "Arazo hau MCCk nahi du desagerraraztea hartzekodunen lehiaketa batekin".

Kontuan hartu behar da Jaurlaritza, instituzioa izateaz gain, Fagor Electrodomesticoseko hartzekodunetako bat dela, eta argi dago presente egongo dela Hartzekodunen Lehiaketan.

"Gu [Ordaindu] indibidualki hartzekodunak gara, baina ez dago argi pastelaren banaketan egongo garenik, nahiz eta globalki 83 m euroko kapitala suposatzen dugun".

Horregatik, Eusko Jaurlaritzari bileran eskatuko diote "gure alde egitea, pertsona indibidualak garenez, [kooperatibaren] likidazioa gertatuko balitz".

Ordainduko kideak prest agertu dira "borrokatzen jarraitzera gure dirua itzultzen diguten arte. Edozertarako prest gaude, gose-grebak barne".

Mondragon kaltetuei ordaintzeko fondo baten aurka ...

Ordainduk kalean eta Parlamentuan justizia exijitu...

Ordainduk fondo bat sortzea exijituko dio Mondrago...

Ordaindu komisioa Eusko Legebiltzarrera joango da ...

Ordainduko kaltetuak azaroaren 14an batzartuko dir...

Ordainduko kaltetuei "ezingo" diela lagundu erantz...

Ordainduk Aburto sailburuari transmitituko dio kal...


Lomce Legea azalduko dute etzi Erandion - Ukberri - Hiruka.eus

Hezkuntza 2013-10-08 20:06

Lomce Legea azalduko dute etzi Erandion

Espainiako Wert ministroak LOMCE (Ley Orgánica para la Mejora de la Calidad Educativa) lege-proiektuaren berri eman zuenetik, eztabaida bizia sortarazi da hezkuntza eragile eta komunitatearen barruan. Denetariko hitzak erabili dira hezkuntza molde berriekin arautzera datorren lege egitasmoa kalifikatzerakoan: zentralizatzailea, adoktrinatzailea, uniformatzailea, atzerakoia, segregatzailea, elitista... Euskal Herrian begi bistakoa da LOMCE lege-proiektuak sortarazi duen aurkakotasun zabala. Horren erakusgarri, larunbat honetan, urriak 12, Bilbon, Hezkuntza alorreko eragile eta erakunde anitzek deituriko nazio mobilizazioa, "LOMCEri ez!, Euskal Herrian gure hezkuntza eraiki!" lelopean burutuko dena. Hori dela eta, eta lege egitasmo horren ezaugarriak eta inguruabarrak ezagutarazteko asmoz, Erandioko Ernaik hitzaldia antolatu du ostegun honetarako, hilak 10, euskal hezkuntza sisteman lege proiektu horrek izan ditzakeen ondorioez eta legearen aurreko ikuspuntuez gogoeta zabaltzeko. Hitzordua 19:00etan jarri dute, Kalezulo gaztetxean. Argazkian, 2012ko abenduaren 13an, Kontseiluak agerraldia egin zuen Bilbon, Jose Ignacio Wert Espainiako Hezkuntza ministroak aurkeztutako lege proposamena salatu eta ikasle euskaldunak sortuko dituen hezkuntza sistema bakarra aldarrikatzeko / © Kontseilua.

UKBERRI.NET Uribe Kostako agerkari digitalaren artxiboa [2003-2014]


IKT: LEIRE LOPEZ SANCHEZ: Estilo proba

Errenteria Gipuzkoako ipar-ekialdeko udalerri bat da, Donostiatik 7 kilometrora dagoena. Oiartzualdeko eskualdean dago, Oiartzunekin, Pasaiarekin eta Lezorekin batera, Pasaiako badiatik oso gertu, eta eskualdeburua da. Euskaltzaindiak euskara baturako onartutako Errenteria herri izenaz eta errenteriar herritar izenaz gainera, haien sinonimotzat erabiltzen dira —neurri txikiagoan bada ere— Orereta[1] eta oreretar izenak.

Udalerriak 31 km² ditu, eta 39.324 biztanle zituen 2012an. Horrenbestez, Gipuzkoako herri jendetsuenetan hirugarrena da, Donostiaren eta Irunen atzetik, bereziki 1960ko hamarkadaz geroztik, Espainiako hainbat eskualdetatik izandako immigrazioa dela eta. Euskal Autonomia Erkidegoan, berriz, herririk jendetsuenetan hamargarrena da; eta Euskal Herri osoan, hamabigarrena.

Gaztelako Alfontso XI.ak herri karta eman zion 1320an, Villanueva de Oiarso izenarekin; herriaren lehen aipamen idatziak 1210. urtearen ingurukoak dira.

http://eu.wikipedia.org/wiki/Errenteria

Publicado por Leire Lopez en 0:08

Etiquetas: argazkiak, bideoak, errenteria, estiloa, proba, unibertsitatea


Kontaktua - IN-komunikazioa

sarrera@inkomunikazioa.eus

616 083 861 – 699 463 598

Zugazarte Etorbidea, 32 – Modulu 2.6

Web diseinua: burutü

Cookie-n politikoa /

Ikusi gehiago Onartu

Webgune honek cookieak erabiltzen ditu webgunetik ibiltzerakoan zure esperientzia hobetzeko asmoz. Cookie hauetaz gain, beharrezkoak kontsideratzen diren cookieak zure nabigatzailean biltegiratzen dira, webgunearen funtzio basikoen funtzionamendurako funtsezkoak baitira. Hirugarrenen cookieak ere erabiltzen ditugu, webgune hau nola erabiltzen duzun aztertzen eta ulertzen laguntzen digutenak. Cookie hauek zure onarpenarekin bakarrik biltegiratzen dira zure nabigatzailean. Badaukazu aukera cookie hauek ez jasotzeko, baina cookie hauetako batzuk borondatez baztertzeak eragina izan dezake zure nabigazioaren esperientzian. Ikusi gehiago


JARA LIVE Komunitatea » Kontaiguzu!

Kontsultorio edo galdetegi bat ere osatuko dugu guztion artean. Izan ere, gure adinean galdera asko izaten ditugu eta horiek argitzen lagunduko digute pare bat lagunek: Eli Moreno sexologoak eta Miren Isasi psikologoak. Lagunen arteko arazoak, bikotearekin izan ditzakegun gaizki ulertuak, azterketa garaian kontzentratzeko teknikak, ikasketen inguruko azalpenak, sexuarekin lotutako gaiak… Bidali zuen galderak edo kezkak! Eta lasai, atal hau erabat pribatua da-eta. Zuen izen-abizenak ez ditugu publikatuko!

Ez nuen uste egoera honetan egongo nintzatekeenik, EZ, niri hau ezin zait gertatu!!! Behin eta berriz gauza bera buruan, EZIN ZAIT GERTATU! Baina gertatu da. Hilekoa ez dator eta farmazian erositako aparatuak bi marra more ditu. Eta orain ZER? Baina ziurra izango al da tresna

Kaixo: viagra active ingredient 15 urteko neska bat naiz, eta jeloskorra naiz, batzuetan gehiegi, asko kexatzen naiz ez naizelako ni naizen moduan “azeptatzen” eta nire inguruko guztiak ni baino hobeak direla uste dut . canadian northwest pharmacy Mutil-laguna daukat

-Kaixo, Eli! Kezkatuta nago. Geroz eta bikote gehiagok erabiltzen dute pilula antisorgailu bezala. Horrek haurdunaldiak ekiditen ditu baina badirudi ahaztu egin zaigula hor daudela transmisio sexualeko gaixotasunak ere. Nola errarazi bikoteei prebentzio neurri eraginkorrena


Etxebizitzak San Juan auzoan - Ordizia - Peñagaricano Etxegileak

20 ETXEBIZITZA SAN JUAN AUZOAN – ORDIZIA

Amaitu berri den 20 etxebizitzen sustapen hau, Ordiziko San Juan auzoan aurkitzen da. Eremu berean jada beste 20 etxebizitza eraiki ditugu eta oso harrera ona izan dute gure bezeroengandik.

Etxebizitza guztiak kanpora ematen dute eta bista irekiak dituzte, askok Txindokira begira. Bizigune berria, eguzkitsua eta lasaia izateaz gain, erdigunetik oso gertu eta merkataritza eta zerbitzuetatik hurbil kokaturik dago eta N-1arekin lotura ezinhobea dauka.

Etxebizitzek material eta akaberen hautaketa zaindua dute kalitate/prezio erlazio ezinhobea eskainiz. Materialen konbinazio honi esker eraikinak B energia-kalifikazioa du, bezeroari aurrezpen handia eta erosotasun aparta eskainiz.

Etxebizitzen prezioak 170.000,00 €-tik hasten dira eta eraikin bereko sotoan garaje itxiak eskuragarri daude 18.000,00€tik hasita.

Sustapenaren argazki gehiago ikusi

M2 ERABILGARRIAK

Floreaga 1

85,20 m2

77,70 m2

88,10 m2

87,80 m2

Floreaga 3

75,90 m2

66,80 m2

LEHENENGOA C

84,60 m2

69,90 m2

BIGARRENGOA C

87,40 m2

HIRUGARRENGOA C

69,20 m2

LAUGARRENGOA C

Granitozko eskailera eta eremu komunak.

Haritzezko akabera duen lurzorua eta haritzezko ateak.

Beira bikoitzeko kristalak, emisibitate baxuko laminarekin eta gas argoiz betetako ganberarekin

Itxura modernoko sanitarioak.

ERAGINKORTASUN ENERGETIKOAREN ZIURTAGIRIA deskargatu


Faktoria Magazina, Martxoak 01 | Faktoria (2016-2017) 2017/03/01 | Irratia nahieran | Irratiak EITB

Faktoria (2016-2017) 2017/03/01

Inazio Alfonso "Tolosako Rajoy" eta harekin batera paso bizian ibilitako Bakarne Iturbe izan ditugu, Oñatiko Ines Izagirrek zozoak beren etxean kabia jarri duela kontatu digu, Geure Kolkotik 2016 diska ezagutu dugu, baita gosaritarako ohiturak ere.


Ekitaldia datorren irailaren 15, 16 eta 17an ospatuko da.

Izena emateko epea irailaren 3an bukatzen da.


Complementos embalajes - Embalajes Echeberria

Enbalajeetarako osagarriak

Enbalajeetarako osagarriak | Embalajes Echeberria

Embalajes Echeberria S.L.k mota askotako osagarri eta egokitze bereziak eskaintzen ditu, enbalatutako produktuen garraioa errazteko.

Garrantzi bera dute aukeratutako enbalaje-motak eta haren osagarriek, garraioa erraztu eta arazorik izatea eragotziko baitute.

Enbalajeetarako osagarriek garraiatutako produktuen itxitura, isolamendua eta iragazgaiztasuna areagotzen dute.

Enbalajeetarako zein osagarri-mota dago?

Enbalajeetarako osagarriak: babesgarriak

Enbalatutako produktuak haiek babestu eta kolpeak xurgatuko dituen material batez inguratu behar badira –garraiatzean hautsa edo zikinkeria hartzea prebenitzeaz gain–, burbuiladun plastikozko edo kartoizko biribilkiak eta bobinak erabiltzen dira.

Produktuaren eta kutxaren arteko airea betetzeko produktuen bidez, kolpeak saihesten dira. Embalajes Echeberrian, beste produktu batzuen artean, betegarri ekologikoa, aire konprimatuko Airmove poltsak eta aireko estalki babesgarriak erabiltzen ditugu; azken horiek, produktu txikientzat.

Babesgarri-motak:

Burbuiladun plastikozko biribilkiak, zabalera desberdinetakoak

Burbuiladun plastikozko biribilkiak + kraft papera

Burbuiladun plastikozko biribilkiak + Foama

Foameko biribilkiak, lodiera desberdinetakoak

Kartoi izurtuko biribilkiak, zabalera desberdinetakoak

Polipropilenozko eta PVCzko zigilua

Eskuzko zein makina automatikorako film luzagarriko biribilkiak

Paper bikeztatua, kraft papereko biribilkiak, zeta-paperak eta Manilako paperak

Enbalajeetarako osagarriak: zurezko uztaiak

Embalajes Echeberriaren enbalajeetarako zurezko uztaiak nazioartean gehien eskatzen den irtenbide modularretako bat dira. Leku txikia betetzen dute, tolesgarriak baitira beren altzairu galvanizatuko 4 edo 6 bandei esker.

Zurezko uztaiak bat datoz neurri estandarren araudiarekin, oso malguak dira, eta enbalaje moderno baten abantaila guztiak dituzte. Beraien abantailetako bat da bai uztaiak bai estalkiak erraz ordezka daitezkeela kalteren bat jasanez gero; Embalajes Echeberrian badugu salmenta-osteko sistema bat, ordezkapena egiteko.

Erresistentzia eta diseinu ergonomikoa dira haien beste ezaugarri bat.

Zurezko uztaiak | Neurrira egin daitezke, edo eskura ditugun neurri estandarrak erabiliz:

800x600x200 mm

1200x800x200 mm

1200x1000x200 mm

Araudi fitosanitariora egokituta daude, mundu osoan esportatzeko.

Enbalajeetarako osagarriak: babes-profilak eta ertz-babesak

Embalajes Echeberrian arreta handiz jokatzen dugu zure produktuentzako babes gehigarria ziurtatzeko. Hala, balizko marruskadurak eta kolpeak saihesten dira zure produktuak garraiatzean eta banatzean.

Enbalajeetarako osagarriak: heldulekuak eta indargarriak

Heldulekuek eta indargarriek garraioa errazten dute, eta askoz seguruagoa, fidagarriagoa eta erosoagoa izatea eragiten dute. Gainera, posizio egokian mantentzen dute produktua. Embalajes Echeberrian indargarridun eta indargarririk gabeko heldulekuak ditugu, aurretik trokelatu den edozein enbalajetan egokitzeko modukoak. Hainbat kirten ere baditugu, zumitza pasa dadin.

Gure babesgarriek % 100eko babesa eta betegarri EkoArduratsua dute

Neurrira egindako konponbideak enbalaje osagarriaetarako


TAO EREMUAN APARKATZEKO BANAKAKO PARKIMETROA (PIAF) ERABILTZEKO BAIMENA

Eskari-Orria / Impreso

(98,0 KB)

Tabla que ofrece los datos de TAO EREMUAN APARKATZEKO BANAKAKO PARKIMETROA (PIAF) ERABILTZEKO BAIMENA

TAO EREMUAN APARKATZEKO BANAKAKO PARKIMETROA (PIAF) ERABILTZEKO BAIMENA LORTZEA

Mugikortasun, Bide Publiko eta Obrako Zinegotzi-Ordezkaria

Etxera eramateko zerbitzuak eskaintzen dituzten profesionalak eta Automobil sektorearekin loturiko tailerren titularrak.

- Eskaera-orri espezifikoa (fitxa honi erantsita).

- Ekonomi Jardueren gaineko Zergan alta emana izan behar du. Enpresak helbidea Irundik kanpo baldin badu, zerga horren agiria edo ordainagiria aurkeztu beharko da.

-TAOren Udal Ordenantza.

-Ordenantza fiskala.

- Lehen 2 orduak (orduko): 0,96 euro, hirugarren eta laugarren orduak (orduko): 0,49 euro. Lau ordutik gora: 0,22 euro (2015. urtea)

- Zatiak proportzionalki ordainduko dira.

Hilabete bat

- Enpresa bakoitzeko gehienez 3 baimen emango dira.

- PIAF tarifa berezia eskuratzeko lehenengo pausua EYSAMobile mugikorrentzako aplikazioa deskargatzea da. Deskargarako plataforma ezberdinen bidez egin daiteke: app Store (IOS) eta Google Play (Android).

- Mugikor zaharren erabiltzaileak, sartu ahal izango dira euren nabigatzaileen bidez ondorengo weborrian: https://elparking.com/aparcar-en-irun . Operazioa ere egin daiteke terminal fijo baten bidez.

- Erabiltzailea aplikazioan erregistratu beharko da eta "aparkatu" matrikula eta aparkatze gunea adieraziz. Ondoren, PIAF tarifa hautatu beharko da aplikazioan bertan.

- Tarifa hau erabiltzen ari diren ibilgailuak aurrealdean argi ikusteko moduan eraman baharko dute horretarako emango den txartela.

- Aparkatze denbora amaitzean "desaparkatu" beharko da aplikaziotik bertatik.

- Edozein TAO eremutan aparkatzeko eskubidea izango da, gune gorrietan ezik, eta enpresaren jabetzako edo enpresak erabiltzen duen edozein ibilgailutan erabil daiteke.

- Aplikazioak aukera ematen dut ticketaren denbora amaitzearen abisuak jasotzeko, salatuta izatekoan salaketak baliogabetu eta aplikazioaren saldoa errekargatu.

- Benetan aparkatzen den denbora ordaintzen da sistema honen bidez

- Baldintzak betetzen dituen edozein profesionalek egin dezake eskaera, haren jardueraren helbide soziala Irungo udalerrian ez badago ere

- Baimena ematearekin batera, sistemari buruzko informazio orokorra duen triptiko bat emango da ere.


Dima Berriak: Luzetu Barik Film laburren lehiaketako SARI BANAKETA URTARRILAREN 16ra ATZERATUTA

Luzetu Barik Film laburren lehiaketako SARI BANAKETA URTARRILAREN 16ra ATZERATUTA

Luzetu Barik Film Laburren lehiaketaren sari banaketa zapatu honetarako iragarrita egon den arren, atzeratu behar izan da, eta URTARRILAREN 16an IZANGO DA.

Urtarrilak 16 (barikua), Igorreko Kultur Etxean

17:00etan: umeak eta gazteak (laburmetrai guztiak ikusi ahal izango dira)

18:00etan: Nagusiak (kategoria honetan lan asko aurkeztu direnez, emanaldirako aukeraketa bat egingo da)


Hemen da berriro ‘Fokatu’ argazki-lehiaketa, zeinean 900 euroko saria emanen baitzaio Iruñeko argazkirik onenari | Ayuntamiento de Pamplona

Hemen da berriro ‘Fokatu’ argazki-lehiaketa, zeinean 900 euroko saria emanen baitzaio Iruñeko argazkirik onenari

Interesdunek urriaren 13ra arte aurkezten ahalko dituzte argazkiak

2022ko Iraila 23a


Berriak | Euskal Herriak kapitalari planto!

Gabonetan… gutxi eta gertu!

2019/12/18 | Berriak

Transnazionalak eta kapitala gure bizitzaren jabe egin dira. Gabonetan agerikoa egiten den bezala, kontsumismo basatiaren bitartez enpresen irabaziak handitu eta

Gure bizitza multinazionalen menpe!

2019/10/25 | Berriak

Transnazionalak gure bizitzaren jabe egin dira. Black Fridayaren atarian gauden honetan, Amazonen planta bat ireki berri dute Trapagan. Ez da kasualitatea. Baina nola eragiten dute Amazon bezalako transnazionalek gure eguneroko bizitzan?

Iberdrola zure aberastasuna, gure miseria

2019/03/29 | Berriak, Ekintzak

Euskal Herriak Kapitalari Planto! dinamika osatzen dugun eragileok elkarretaratzea egin dugu Bilboko Euskaldunaren aurrean, Iberdrolaren akziodunen batzarra dela eta, “Zuen aberastasuna gure miseria!” lelaorekin. BBVAren akziodunen batzarrean ere mobilizatu ginen duela bi aste, dinamikaren baitan.

2019/03/16 | Berriak, Bideoak, Ekintzak

Datorren ostiralean, martxoak 15, ospatuko den BBVAren Akziodunen Batzarra dela eta, BBVAren Kontrako Plataformak eta Euskal Herriak Kapitalari Planto! Kanpainiak sentsibilizazio eta protesta ekimen desberdinak antolatu ditugu.

2018/04/13 | Berriak

A pesar de la desaparición del TTIP y el CETA de la agenda mediática, la lucha contra los tratados de libre comercio sigue siendo un eje clave de la defensa de la soberanía y la democracia

Hitzarmen neoliberalei ez! Herriok erabaki!

2017/12/13 | Berriak

Merkataritza-fluxuak eta mundu-mailako inbertsioa liberalizatzeko kapitalaren agendak,

ezinbestekoan, bereari eusten dio: Munduko Merkataritza Antolakundeak (OMC)

abenduaren 10etik 13ra arte elkartuko da Buenos Airesen

Merkataritza Erakundearen (MME) eta Merkataritza Askeko Itunen (MAI) aurkako elkarretaratzea

2017/11/30 | Berriak, Ekintzak

Datorren abenduaren 10etik 13ra Argentinan, Buenos Airesen, burutuko den Munduko Merkataritza Erakundearen bilera dela eta….

2017/10/23 | Berriak

Betiko leloa esatean, Merkataritza Askeko Itunez (MAI) ari gara. Egunetik egunera, geroz eta gehiago ditugu entzungai eta honen aurrean argi utzi nahi dugu izenburuan eginiko galderaren erantzuna ezezkoa dela.

2017/02/14 | Berriak

2017/01/16 | Berriak


Zure asmoa irakastea bada, hala umeei nola nagusiei, eta Juan Mateo Zabala Euskaltegia bezalako enpresa dinamiko eta berritzailean lan egin nahi baduzu, helarazi zure CV zure datuak eta lanbide-prestakuntza zehatz jarrita.

Gustu handiz aztertu eta ebaluatuko dugu eta, lanposturen bat hutsik geratzen bada, zure eskabidea kontuan izango dugu.

Bidali curriculum.


Dotb.info | Berriz 1,8M+ Zergatik? plataformak erantzunkizunak eskatu dizkio EAJri

BERRIZ.- Pasadan astean Berrizko Udalak ezohiko bilkura ospatu zuen. Honen hasieran herrian sortu berri den Berriz 1,8M+Zergaitik? izeneko plataforma hurbildu zen. Bertako kideek udal gobernuari (EAJri) erantzunkizunak eskatzen dizkiote. "2003.an irregulartasunak egin zituztenak aurkitu eta haiek erantzun dezatela” aipatu zuten. Plataformaren esanetan “inoren akatsak ez gaude herriko diruarekin ordaintzeko prest”.

Egun berean EAJ-k ohar bat bidali zuen, Bertan adierazi zuenez, "Berriz Susako administrazio kontseiluko kideak ziren pertsonek (EAJ-PNV/EA koalizioak aukeratutakoak zein PSOE-EE edo PPk aukeratutakoak) era zintzoan, egokien iruditu zitzaizkien erabakiak hartu zituzten, eta profesionalek egindako txostenetan emandako irizpide tekniko eta juridikoetan oinarritu ziren.

PLataformakoek sinadura bilketa egiten dabiltzate, gaur arte, hau da egun batzuetan, 288 sinadura bildu dituzte.


Eleaniztasuna eta enpresa : 2013-11-8an Nantesko Unibertsitatean

June 30, 2013

Eleaniztasunaren gaia enpresetan gaur egun bizi-bizirik planteatzen da, 1980ko hamarkadan planteatzen zen "dena ingelesez" aukeraren ordez. Kapitalismo berantak gaur egun dituen aldaketek gero eta zeregin garrantzitsuagoa ezartzen diote eleaniztasunari ekonomia globalizatuan, botere ekonomikoak munduan zehar sakabanatzeak hizkuntzen arteko harremanak birplanteatzea baitakar.

"Eleaniztasunean eta kultura-aniztasunean" gaitasuna izatearen ideia agertzeak eta gaitasun horien balioa lan-merkatuan handitzeak gogoeta egitera gonbidatzen dute, formazioaren ikuspegitik. Gero eta ikerlan gehiago ari dira agertzen frogatzen dutenak ingelesa ez dela nahikoa nazioarteko partaideen artean komunikazioa bermatzeko. 2006an, ELAN txostenak, 2008an Davignon txostenak osatu zuenak, haren emaitzak berretsiz, erakutsi du nahikoa den hizkuntza-sorta bat ez menderatzeak merkatuak galarazten dizkiela enpresei.

Zenbait egitasmok, hala nola DYLAN 2006-2011 egitasmoak, Hizkuntzen dinamika eta aniztasunaren kudeaketa aztertu zituenak eta CELAN egitasmoak (Lehiakortasunerako eta enplegurako hizkuntza-estrategiak sustatzeko sarea), 2011an hasi zenak, enpresek hizkuntzen ikuspegitik dituzten beharrak aztertzea helburu duenak, erakusten digute gai honekiko ikertzaileen artean dagoen interesa. Interes horrek badirudi Europako enpresetan iraultza isil bat sortu duela. Gai horretan Suitzako eta Suediako enpresak dira aitzindariak. Altsazia-Lorenan eta Katalunian badira arlo horretan egindako lanaren adibideak, eta Erresuma Batuan, berriz, hango biztanleek hizkuntzak ikasteko azaltzen duten interes eskasak kezka sortzen du, hori kaltegarria izan daitekeelako britainiar ekonomiarentzat.

Gai horiek direla-eta, Nantesko Unibertsitateak jardunaldi bat antolatu du eleaniztasunaren inguruko gai soziokulturalak, politikoak eta ekonomikoak eztabaidatzeko eta baita ondorioak ateratzeko, enpresetako pertsonak formatzeko eta formazio hori emango duten formatzaileak formatzeko didaktikaz gogoeta egiteko.

Eleaniztasuna eta enpresa : 2013-11-8an Nantesko U...

Laster iragarkiak ikusiko ote ditugu ebooketan?

SiDiM:Fraunhofer proiektuaren DRM sistema berria


INDUSTRIA SORTZAILEA – 2 orrialdea – Bitamine

Kategoria: INDUSTRIA SORTZAILEA

SORKUNTZA-INDUSTRIETAKO NEGOZIO EREDUEI BURUZKO TAILERRA

2015 SORKUNTZA-INDUSTRIETAKO NEGOZIO EREDUEI BURUZKO TAILERRA Tailer honen asmoa da sorkuntzazko negozio-ereduak sortzea edo hobetzea hainbat tresna erabiliz. Sorkuntza-industriak dira norberaren jardueran, trebetasunean eta jenioan oinarritzen direnak eta aberastasuna zein enpleguak sortzeko potentziala dutenak, jabetza intelektualaren sorkuntzaren eta ustiapenaren bidez. Gaur egun, finantza zerbitzuak baino garrantzitsuagoak dira ekonomiarentzat, horiek behera egiten jarraitzen dute eta. Sorkuntza […]

INDUSTRIA SORTZAILEEN JARDUNALDIA #2

2014 INDUSTRIA SORTZAILEEN JARDUNALDIA #2 Berrikuntzaren inguruko jakintzak eta jardunak elkar trukatzeko topaketa Kultura- eta sormen-industriak gaur egungo sektorerik indartsuenetarikoak dira, jakintzaren ekonomia berrian duten funtzio estrategikoa eta haien balio erantsi handia dela eta. Industria sortzaileen jardunaldiei esker, proiektu berritzaileak kaleratzeko lanean diharduten tokiko enpresen egitasmoak ezagutzeko aukera ematen da. Aldi berean, topaketa honi esker […]

SENS IRUN

2013 SENS IRUN Sens Irun hiria eta bere merkataritza zentzumenen bitartez ezagutzeko ekimenaren marka eta identitate korporatiboko euskerrien garapena. GALERIA KOMUNITATEAREN PARTE-HARTZAILEAK TODO KOMUNITATEA: IRUNGO UDALA IRUNGO UDALA PROIEKTU GEHIAGO TODO PROIEKTUAK KARRASKAN KARRASKAN Karraskan kulturaren berrikuntza eta berrikuntzaren kultura Euskadin sustatzeko elkarte profesional honek erronka onartu zuen, kide guztien artean diskurtso komuna… Read Full […]

INDUSTRIA SORTZAILEEN JARDUNALDIA #1

2013 INDUSTRIA SORTZAILEEN JARDUNALDIA #1 Berrikuntzaren inguruko jakintzak eta jardunak elkar trukatzeko topaketa Kultura- eta sormen-industriak gaur egungo sektorerik indartsuenetarikoak dira, jakintzaren ekonomia berrian duten funtzio estrategikoa eta haien balio erantsi handia dela eta. Industria sortzaileen jardunaldiei esker, proiektu berritzaileak kaleratzeko lanean diharduten tokiko enpresen egitasmoak ezagutzeko aukera ematen da. Aldi berean, topaketa honi esker […]


Juan Manuel Torres León – Mapa del terror

Juan Manuel Torres León

Lanbidea: Polizia agentea

Atentatuaren data: 09/05/1979

1979ko maiatzaren 9an, arratsaldean, Juan Manuel Torres León eta Juan Torrebejano agenteak Sevillako Santa Cruz auzoan zegoen Frantziako kontsulatuan zaintza lanak egiten ari ziren. 20.00ak aldera, GRAPO erakundeko hiru terrorista –oso gazteak- kotxe batetik jaisti, hurbildu eta agenteak tirokatu zituzten.

Juan Torrebejanok bizkarrean jaso zituen balazoak eta konortea galdu zuen. Lankideak hanka batean jaso zuen balazoa eta handik hurbil zegoen oholtza flamenko batean ezkutatu zen. Baina erasotzaileek aurkitu eta, lurrean zegoela, berriz ere tiro egin zioten. Terroristek hirugarren biktima bat utzi zuten: udal lorategietako langile bat. Tiroak entzutean, terroristak gelditzen saiatu zen. Biktimak ospitalera eraman zituzten eta, zaurien ondorioz, Juan Manuel Torres hil zen. Juan Torrebejanok 40 urteko makaldia izan zuen eta 2019ko martxoaren 1an hil zen.

Plaza de Santa Cruz, 1, 41004 Sevilla, España


Arkitektura | ARGIA

2017ko ekainaren 10a, larunbata | Ordua Euskal Herrian 23:42:42

Kultura > Arkitektura

Ondare arkitektonikoa

Donostiako Udalak urbanismo arauak aldatuko ditu etxe atariak seguruagoak izan daitezen

2016-11-06 | Irati Elorrieta

2016-06-16 | Kooperarock bloga

Zaintzen arkitektura: etxebizitza estandarizatuek egitura patriarkala indartzen dute

Etxebizitza, eraikin eta espazio publikoaren antolaketak gure egunerokoan duen eragina aztertu dute Irati Mogollon eta Ana Fernandez ikerlariek.

2016-02-16 | ARGIA

Uliako ur-biltegiak: etxebizitza berri batzuek arriskuan jar dezaketen kultur ondarea

Proiektu urbanistiko berri batek Donostiako Uliako ur-biltegiei eragingo diela uste du auzo elkarteak. Europan horrelakoak “kulturaren erakusgarri” bihurtu dituztela diote, Donostian orain arte ez bezala.

2015-11-20 | Estitxu Eizagirre

Karobia martxan ikusteko aukera dago Larraulen

Azaroaren 18an piztu zuten Larraulen XVI. mendean erabiltzen zen erako karobia, harrizko ganga batean oinarritua. Azaroaren 28an egingo da karea ateratzeko festa.

2014-02-03 | Ignazio Aiestaran Uriz

2014-01-30 | Saioa Alkaiza Guallar

Nolako hirigintza behar dugu herritar osasuntsuak izateko?

Berdeguneek eta eraikin dentsitate baxuak ondorio positiboak dituzte osasunarengan, arkitekto talde baten ikerketaren arabera.

2013-12-30 | Ignazio Aiestaran Uriz

2013-05-21 | Lide Hernando

Maien piramide bat suntsitu du eraikuntza enpresa batek Belizen

Maien piramiderik garrantzitsuenetariko bat suntsitu du aurreko astean hondeamakina batek Ertamerikako Belize estatuan, Karibeko kostaldean. Piramidetik ateratako hartxintxarra errepideak eraikitzeko baliatu dute.


Arau Aldaketa Dokumentua Eskoriatzan, Gipuzkoa - OrekaOreka

Arau Aldaketa Dokumentua Eskoriatzan, Gipuzkoa

2.011 urtean Eskoriatzako Arau Subsiodiarioak aldatzeko dokumentua idatzi genuen.


1 emaitza Adats bilaketarentzat

Izen arrunta (´buruko ileen multzoa, bereziki luzea denean´, ´abar multzoa´), azken urteotan ponte izentzat erabilia.


Aktualitatea. Herritarrek parte hartzeko prozesua, Nafarroan, 2016rako, etxebizitza babestuak eta haien eranskinak saltzeko eta alokatzeko gehieneko prezioak finkatu aitzin - navarra.es

Herritarrek parte hartzeko prozesua, Nafarroan, 2016rako, etxebizitza babestuak eta haien eranskinak saltzeko eta alokatzeko gehieneko prezioak finkatu aitzin

Eskubide Sozialetako kontseilariak urriaren 20an eman 169/2015 Foru Aginduaren bidez, herritarrek parte hartzeko prozesua abiatu da, Nafarroan, 2016rako, etxebizitza babestuak eta haien eranskinak saltzeko eta alokatzeko gehieneko prezioak finkatu aitzin.

Foru agindu horretan proposatzen da ondoriozko moduluaren balioa 1.195,87 euro izatea 2016rako; horrek dakar balioa % 4,06 beheititzea, 2015eko moduluaren aldean. Proposamen horretara heltzeko, Foru Aginduan agertzen dira kontuan hartu diren alderdiak, moduluaren kalkulua Nafarroan etxebizitza izateko eskubideari buruzko maiatzaren 10eko 10/2010 Foru Legearen 10. artikuluan ezarritako formularekin bat egin beharrez.

Maiatzaren 10eko 10/2010 Foru Lege horretan xedatutakoari jarraikiz, herritarrek parte hartzeko prozesua abiatu da, heldu den abenduaren 2a arte.

Helbide elektroniko hau sortu da aurkeztutako proposamenari buruzko ekarpenak eta iradokizunak igortzeko: participacion@navarra.es

Ikusi hemen FORU AGINDUA

Open Data Nafarroa

Etxebizitzako datu publikoak ezagutu


ZE PERTSONAI DA: Oiartzunen ihoteetan ateratzen zen pertsonaia da.

Garai batean Oiartzunen Zomorrozinko izeneko pertsonai bat ibiltzen zen ihoteetan jendea izutzen. Zomorrozinko sorpresan ateratzen zen kale ertzetatik. Gutxien espero zen kalean korrika ateratzen zen zomorrozinko jendartera, korrika, zalapartaka…

NOLA JAZTEN DA: Lehen ganbara igo eta aurkitzen zuenarekin osatzen zuen zomorrozinko bakoitzak bere mozorroa. Gaur egun zakua du oinarri, baita soinua egiteko zintzarriak, , kriskitinak… eta bi gauza dira beharrezkoa, batetik jendea zirikatzeko zerbait eta bestetik aurpegia estaltzea ez inork ezagutzeko.

NOIZ ATERATZEN DA: Inauterietan. Azken urteetan ihoteetan, kuestazio egunean arratsaldez, hau da ihoteetako larunbatean.

ZENBAT DIRA: Bat baino gehiago izan daitezke, nahi adina. Une berean herrian zehar korrika, zirikatzen, jolasean, joan eta etorrian ibiltzen dira.

ZER EGITEN DU: Jendea beldurtu, zirikatu, jendearekin jolastu…bereziki haurrekin. Haurrak abeste dioten bitartean bera beraien atzetik ibiltzen da korrika eta zirikan.

ZEIN DU BERE ABESTIA:

ZOMORROZINKO TITARITAKO

ZAZPI ARRAULTZA AFARITAKO

BESTE HORRENBESTE GOSARITAKO

(Hemen abestia entzungai)


AHAZTUAK 1936-1977 / OLVIDAD@S 1936-1977: ZIGORGABETASUNAK ERASO FAXISTAK LARRIAGOTZEA EKAR DEZAKEELA DIOTE

ZIGORGABETASUNAK ERASO FAXISTAK LARRIAGOTZEA EKAR DEZAKEELA DIOTE

Urtea abiatu zenetik 32 eraso faxista jazo direla eta, beraz, horrelakoak ez direla gertaera isolatuak adierazi du Lau haizeetara Gogoan plataformak. Gauzak horrela, etorkizun hurbilean «larriagoak izan daitezkeen erasoak» gerta litezkeen beldur direla azaldu zuten plataformako kideek, atzo Donostian eskainitako prentsaurrekoan.

Eraso hauek guztiak trantsizio deituriko epealdian «horrelako gertakariak ez errepikatzeko neurriak indarrean jarri ez izanaren ondorio zuzena» direla salatu zuten, eta 70 urte luze igaro direnean, Euskal Herriko Egiaren Batzordea osa dadin eskatu zuten. Hori da plataforma osatzen duten gizarte erakundeen aburuz, «genozidio frankistaren aurrean egia, justizia, erreparazioa eta ez errepikatzeko bermeak eskuratzeko bidea».

Azken hilotan Euskal Herrian izan den eraso faxisten ugaritzea eta eraso horien izaera kontuan hartuta, «jauzi kualitatibo eta kuantitatibo nabarmena» gertatu dela deritzo plataformako kide Julia Monjek; ildo horretatik, ohiko bihurtu diren pintadez gainera, hainbat herritako zinegotzien eta Oroimen Historikoaren aldeko militanteek jasotako heriotza mehatxuak eta Oiartzungo Aritxulegin gertatutako metrailaketak ekarri zituen gogora Monjek.

Frankismoak hildako herritarren senide andana bildu zen agerraldian, baita Oiartzungo alkate Aitor Etxeberria ere. Guztiek erasotzaileek duten zigorgabetasuna izan zuten ahotan, eta alderdi, sindikatu, estatu erakunde eta hainbat komunikabidek ezarritako isiltasunak hori «areagotu eta larriagotu» egiten duela salatu zuten.

Aipatutako gertakariez gain, erasotzaile faxistek Iruritako oroigarria lapurtu eta Ezkaba mendiko mausoleoa txikitu zutela gogorarazteaz gain, GALek hildako Lasa eta Zabala tolosarren oroitarriaren kontrako erasoa ere ekarri zuten gogora. Garai berean gertatu izanak, «genozidio frankistaren eta estatu terrorismoaren ondorio basatienaren arteko lotura» nabarmentzen duela baieztatu zuten prentsaurrekoan.

Hori ordea, ez da sumatu duten aldiberekotasun zantzu bakarra, euskal preso politikoen argazkien kontrako sorgin ehizarekin batera etorri baita eraso faxisten areagotzea, eta horrek «Estatuaren instituzioetan frankismoaren oinordekoen presentzia eta eragina izugarria» dela erakusten du Lau Haizeetara Gogoan-eko kideen hitzetan.

Berrizen biktimak gogoan

Haserre agertu ziren agerraldian bildutako biktimen senideak, eta beraiek PSOE eta UPN-PPrentzat «bigarren mailako biktimak» direla salatu zuten. Oroimen historikoa berreskuratzea gainera, beren esanetan, «lan gogaikarria da, ez betiko faxistentzat soilik, erreforma politikoa onartu zuten taldeentzat eta Estatu espainoleko hainbat botererentzat ere bai» eta hori da beren iritziz, horien guztien «isiltasun lotsagarria»ren atzean dagoena.

Bestalde, Berrizko Udalak frankismoaren biktimei gorazarre egingo die bihar, erakusketa, lore-eskaintza eta musika emanaldi batekin. 72 urte beteko dira bihar Felipe Urtiaga herriko alkate zena eta Jose Agirre herriko guardia fusilatu zituztenetik, eta 18.00etan hasiko den egitarauarekin bi berriztar horiez gain, frankismoak hildako herritarrak izan nahi dituzte gogoan.

(Gara. 09 / 09 / 10)


Trafiko-murrizketak ezarri ziren Parisen iragan astean airearen kutsaduragatik

Txostenean aurkeztutako datuen arabera, aire kutsadurak gaitz kardiobaskularrengan eta kantzerrarekin lotura du. Gainera, arnasbideko infekzio larriak eta biriketako gaitz kronikoak eragitearen erantzule ere bada aire kutsadura. Estimazio berrietan aurreko azterketek barne hartzen ez zituzten landa-eremuak ere barneratu dira. Hala, airearen kutsadurak heriotza gehien Asiako hego-ekialdean eta Ozeano Barearen mendebaldeko eskualdeetan eragin zituela adierazi du MOEk.

Aire-kutsaduraz hitz egitean kanpoko kutsadura (etxetik kanpo pairatzen dena) eta barne kutsaduraz (etxe barruan izaten dena) bereizten dituzte adituek. Pentsa genezakeenaren aurka, etxe barruan pairatzen den kutsadura da heriotza gehienen eragilea. “Arnasten dugun airea garbitzeak gaixotasun askoren dispertsioa mugatzen du, batez ere emakumeen, haurren eta zaharrenen gisako arrisku-taldeetzat”, baieztatu du MOEren izenean Flacia Bustreok. “Etxean denbora gehiago pasatzen dutenez, emakume eta haur behartsuak dira etxe barruko kutsadura gehien pairatzen dutenak, batez ere ikatza eta egurra erabiltzen duten berogailuengatik eratorritakoa dena”. Orotara, munduan 2.900 pertsonak darabiltzate halako berogailuak eta 2012 urtean 4,3 milioi heriotza eragin zituen barne kutsadurak.

Kanpo kutsadurari dagokionez, 3,7 milioi heriotza egozten zaizkio etxetik kanpo arnastutako aire kutsatuari. Jende asko bi motatako kutsaduren eraginpean bizi denez, orotara aire-kutsadurak eragindako heriotza kopuru totala kutsadura bakoitzak eragindako heriotzen batura baina txikiagoa da.

Iturria: MOE

MOEren emaitzen laburpena


Kaukasia - Wikipedia, entziklopedia askea.

2Geografia politikoa

4Hizkuntz aniztasuna

5Erlijioak

126 hizkuntza

Kaukasiako mapa fisikoa.

Kaukasia[1] (azerbaijaneraz: Qafqaz; errusieraz: KaBkaз, Kavkaz; georgieraz: კავკასიონი, Kawkasioni; armenieraz, Kovkasum; turkieraz: Kafkas; persieraz: قوقاز ) Europa eta Asiaren arteko eskualdea da, Itsaso Beltzaren ekialdeko kostaldearen eta Kaspiar Itsasoaren mendebaldeko ertzaren artean hedatzen dena. Kaukaso mendilerroa eta inguruko lurraldeak hartzen ditu.

Eskualde honek munduko kultura eta hizkuntz aniztasun handienetakoa dauka, izan ere Kaukasori "hizkuntzen mendia" deitu izan zaio. 11 milioi pertsona baino gehiago bizi da lurralde hauetan.

Kaukasoko mendiek bi eskualde ongi berezietan banatzen dute: Ziskaukasia iparraldean, lurralde apala, estepa girokoa, poliki poliki erdialdeko Kaukaso nagusira igoaz doana; hegoaldean, Transkaukasiako ordokiak daude. Biztanle gehienak errusiarrak eta ukrainarrak dira iparraldean; hegoaldean, berriz, georgiarrak, azerbaijandarrak eta armeniarrak dira nagusi. Ekoizpen nagusiak nekazaritza gaiak (garia, ekilorea, kotoia, tea) eta petrolioa (Baku, Grozni) dira.

Iparraldean, Kaukaso mendikatean, mendebaldean Elbrus (5.642 m) eta ekialdean Dykhtau (5.205 m) tontor nagusiak dira. Hegoaldean, Ararat (5.137 m) mendia dago.

Hidrologiari dagokionez, Kura ibairik luzeena da (1.360 km), Kaspiar itsasoan amaitzen dena. Aras da haren ibaiadar nagusia (1.072 km). Samur (216 km) eta Terek ere (623 km) Kaspiarrean itsasoratzen dira. Mendebaldean, ordea, ibai nagusia Rioni da (327 km), Itsaso Beltzean bokalea duena.

Geografia politikoa[aldatu | aldatu iturburu kodea]

Kaukasiako mapa politikoa (2008).

Gaur egun eskualde hori osatzen duten estatuak Georgia, Armenia eta Azerbaijan (hegoaldean) eta Errusia (iparraldean) dira. Errusiaren barnean Rostov, Volgograd eta Astrakhan oblastak, Krasnodar eta Stavropol kraiak, nahiz Adigesia, Kalmukia, Karatxai-Txerkesia, Kabardino-Balkaria, Ipar Osetia, Inguxetia, Txetxenia eta Dagestan errepublikak daude Kaukasian.

Abkhazia eta Hego Osetia lurraldeek (teorikoki Georgian) independentzia aldarrikatzen dute Errusiaren laguntzarekin; halaber Nagorno-Karabakh eskualdeak (Azerbaijanen) Armeniaren laguntzarekin, hiru kasuetan borroka armatuaren bidez. Baina, oro har, nazioarteko komunitateak ez ditu onartu.

Hegoaldean mugakide, azkenik, mendebaldean Turkia eta ekialdean Iran daude.

Homo erectus georgicus espeziearen aztarnak topatu zituzten lurralde honetan, 1.8 milioi bat urtekoak. Halaber, petroglifoak iritsi dira gaur egun arte, K. a. 10.000 urtekoak.

Itsaso Beltzaren ekialdeko ertzetan K.a. VII. mendetik sortu ziren kolonia greziarrak. Iberiako Erresuma, bestela, antzinako greziar eta erromatarrek Kartliko georgiar erresuma (K.a. 302 – 580) aipatzeko erabili zuten izena izan zen, egungo Georgiako ekialdeko eta hegoaldeko eskualdeetan zegoena. Egungo adituek Kaukasiar Iberia edo Ekialdeko Iberia izenak ere erabiltzen dituzte, Iberiar penintsulatik bereizteko.

III. mendeaz geroztik Erdialdeko Asiako herrien inbasioak izan ziren. Geroago Bizantziar Inperioaren eragina iritsi zen, eta georgiarren eta armeniarren artean kristautasuna zabaldu zen, IV. mendetik. Otomandar Inperioaren mende egon zen ondoren, XV. mendetik aurrera.

XIX. mendean errusiarrek konkistatu zituzten Ipar Kaukasoa (zirkasiarren genozidioarekin) eta Hego Kaukasoa (Otomandar eta Pertsiar inperioen aurka). Mendietako leinuek gogor eutsi zioten, eta zapalkuntza bortitzak izan ziren XIX. mendean zehar. 1922an Kaukasiako Errepublika Sozialista Sobietarra eratu zuten, 1936 arte iraun zuena. Urte horretan Kaukasia Errusia, Armenia, Azerbaijan eta Georgiaren artean banatu zen.

SESBen desagertzeko prozesuarekin lotuta, Karabakh Garaiko gerra edo Nagorno-Karabakhekoa (1988-1994), Abkhaziakoa (1992-1993) eta Txetxeniako Lehen Gerra (1994-1996) piztu ziren. Azkenak, Txetxeniako Bigarren Gerra (1999-2009) eta 2008ko Hego Osetiako Gerra izan dira.

2014ko Neguko Olinpiar Jokoak egin zituzten Sotxi hiri errusiarrean, Krasnodarren.

Hizkuntz aniztasuna[aldatu | aldatu iturburu kodea]

Kaukasiako talde etnikoak (2009).

Esan bezala, zonalde zabal honetan kultur, etnia (50 baino gehiago) eta hizkuntz aniztasun aberatsa dute.

Lehenengo multzoan, kaukasoar hizkuntzak:

Kartveliar hizkuntzak daude, hegoaldeko kaukasoarrak edo iberiarrak: georgiera nagusiki, 5 milioi hiztun ingururekin, mingreliera (500.000), svanera (40.000) eta lazera (20.000). Enbor beretik,

Ipar-ekialdeko kaukasoar hizkuntzen adarra dago:

Txetxenera: 1.300.000 hiztun inguru.

Inguxera: 350.000.

Avarera: 760.000.

Lezgiera: 650.000.

Darginera: 490.000.

Lakera: 150.000.

Didoera: 7.000-15.000.

Udiera: 7.000-10.000. Eta beste adar kaukasoar batean,

Ipar-mendebaldeko kaukasoar familia edo pontikoan:

Zirkasiarrak: Kabardera (1.250.000) eta adigera (500.000).

Abazgiarrak: Abkhaziera (100.000) eta abazera (45.000).

Bigarren multzoan,

Indoeuropar hizkuntzen artean,

armeniera (6-7 milioi hiztunekin),

Iraniar hizkuntzak: osetiera (600.000) eta kurduera.

Hirugarren eta azken multzoan,

Altaitar hizkuntzak,

Turkiar adarrekoak: azerbaijanera (20 milioi inguru Kaukasian), karatxaiera-balkarera (300.000) eta turkmenera.

Mongoliar motakoa den kalmukera (500.000),

Amaitzeko, euskararen jatorriari buruzko teorien artean, kaukasoar hizkuntzekin lotzen duena dago. [2]

Hegoaldean, Eliza Ortodoxoa nagusia da Georgian eta Armenian, eta gutxiengoan dago Azerbaijanen. Azken herrialde honetan, musulman xiiak dira biztanle gehien-gehienak.

Iparraldean, aldiz, Txetxenia, Inguxetia, Karatxai-Txerkesia, Kabardino-Balkaria eta Dagestanen musulman suniak dira nagusiki.

XX. mendean zehar eta SESBen estatuko ateismoa ezarri zuten lurralde batasun haren barruan zeuden herrialdeetan. Kristauen aurkako jazarpena nabarmena izan zen. 100.000 apaiz edo elizgizon hil zituztela kalkulatzen da, eta erlijio askatasuna galduta biktimak oro har 12-20 milioi izan daitezke.

Armeniar genozidioa ere aipatzekoa da, Turkiako gobernu otomandarrak 1.5 milioi pertsona inguru sarraskitu eta kanporatu zituztenean 1914 eta 1923 artean.

Musulmanen aurkako jazarpena eta garbiketa etnikoa bereziki Bigarren Mundu Gerran gertatu zen txetxeniar, ingux, balkar eta karatxaiarren aurka.

Etnia kaukasiar batzuetako jantzi tradizionalak 1905ean.

Shatili herri mugakidea Georgiako iparraldean, Erdi Aroko kutsukoa.

Tindi herria Dagestanen, 1890eko hamarkadaren amaieran.

Karta etnologikoa 1887an.

Mendialdeko judutarrak.

Nogai etniakoa, mongoloidea.

Errusiar kolonoak Azerbaijanen.

Karatxai soldaduak.

Mullah gizonak Batumitik gertu.

Afrikar jatorrikoa Karabakhen.

↑ Ibero-kaukasoar loturari buruz (euskara-georgiera).

Kaukasiar arraza

(Ingelesez)"Caucasian Journal" (on-line hedabide eleanitza).

(Ingelesez)Kaukasiar herriak Errusiar Inperioan.

(Ingelesez)Kaukasiar hizkuntzen atlasa.

(Ingelesez)"Caucasian Review of International Affaires".

Datuak: Q18869

Multimedia: Caucasus

VIAF: 255510449

NDL: 00566259

NARA: 10046319

"https://eu.wikipedia.org/w/index.php?title=Kaukasia&oldid=8782255"(e)tik eskuratuta

Kaukasoa

Orriaren azken aldaketa: 6 abendua 2021, 10:19.


Santiago Jaiak ospatuko dira datozen egunotan Ondarroan

Hemen zaude:Hasiera»Jaiak»Santiago Jaiak ospatuko dira datozen egunotan Ondarroan

Ondarroako Udala 2017-07-19 Jaiak

Santiago jaiak ospatzeko egitarau zabala prestatu du Ondarroako Galiziarren etxeak. Jaiak uztailaren 21, 22, 23 eta 25ean ospatuko dira Ondarroan eta beste gauza askoren artean Galiziako produktu tipikoen salmenta, berbena, bermuth sesioa, queimada eta umeentzako ekintzak antolatu dituzte.

Ikusi hemen egitaraua


Herriz Herri | 2021eko Abenduaren 02a

Xanpol Urrutia Himalaian

Xanpol Urrutia ezaguna da Urruñan, herriko harakin fina delako, eta baita ere mendizale amorratua delako. Euskal Herriko mendiak maiz korritzen ditu, Iparraldean zein Hegoaldean. Jaz Kilimanjaron, Afrikan zehar, ibili zen eta aurten, berriz, Himalaian barna, sei mila metroko mendi gailurretara igoz. Laster gurekin izanen dugulakoan, lerro hauetatik agur beroa igortzen diogu.

Euskararen Urtaroa Urruñan

Hilaren 24an, asteazkenarekin eta Euskal Elkargoak antolatu 100 ekimenen barruan, “Latsagietako Eleak” ipuin kontaketa izan zen Lokala elkartean, Joseba Martin Aialak kontaturik 10 urtetik goitikoendako. Bost istorio ziren, eta aldi bakoitzeko, emazte bat zen protagonista.

Urruña aldizkariaren 2. zenbakia salgai

Hilaren 16an, asteartearekin, salgai ezarri zuten ohiko tokietan: Dongaitz ostatuan, tabako bulegoan, Urrutia harategian, Aldako burdindegian, Xaia ostatuan, turismo bulegoan… 166 orrialde kolorez eta Urruñari eskainiak. Gehien-gehiena euskaraz. Prezioa: 10 euro.

Zizkoitz lepoko oroigarria

Azaroaren 13an, larunbatarekin, Zizkoitzeko lepoan, Urruñako Herriko Etxeak oroigarri bat ezarri zuen Pantxoa Saint-Esteben zizelkariak, duela 30 urte Maurice Abeberri euskaltzalea omentzeko, bazter hartako harrietan egin zuen lan ederra sariztatu nahian.

Herriz Herri | 2021eko Azaroaren 18a

Urruñako Merkatua.

Larunbatero, goizez, herriko plazanmerkatua izaten da. BertanUrruñako laborariek ekoiztu produktuakizaten dira salgai. Aukeraederra elikadura osasuntsuaukan dezagun.

Iparraldeko Pilota Batzordearentxapelketa dela eta, binakako bipartida eder jokatu ziren azaroaren5ean, Dongaitz trinketean.Lehenean Bideondo...

Herriz Herri | 2021eko Azaroaren 11a

Horma-irudia.

Udaberriaren hastapenetanurruñar gazte batzuk honakohorma-irudi ederra margotu zuten.Orduz geroztik, urruñarrenmiresmena eta errespetua bereganatuditu. Margolan eta mezuederrak, zinez: Hainbeste sufrituduen herri honi askatasuna zorzaio.

Odei Barroso bertsu finalerakosailkatuta.

Urriaren 30ean jokatu zen IzpuranXilabak...


«Hezkuntza deialdia» egin dute, hezkuntza sistema «eraldatzeko» | Gizartea | Berria

«Hezkuntza deialdia» egin dute, hezkuntza sistema «eraldatzeko»

Oinarrizko Hezkuntza Akordioa «berrituko»dute. Talde politikoei eskea: hezkuntzarako, inklusiorako eta euskalduntzeko eskubideak bermatu behar ditu Araba, Bizkai eta Gipuzkoarako lege berriak

Adierazpena aurkezteko, atzo agerraldia egin zuten Hernanin. JON URBE / FOKU Tamaina handiagoan ikusi

2022ko martxoak 6 - Hernani

Hezkuntzarekin «konprometitutako» Euskal Herri osoko pertsonak elkartu ziren atzo Hernanin (Gipuzkoa), eta Hezkuntza plazara deituriko manifestua aurkeztu zuten, lerroburu honekin: Oinarrizko hezkuntza akordioa. Eskubideetatik konpromisora. Gogora ekarri zuten orain dela hamabost urte onartu zela lehen aldiz akordio hori, eta «berritzeko» deia egin zuten: «Hezkuntza deialdia egitera gatoz, berritu dezagun Euskal Herriko Oinarrizko Hezkuntza Akordioa». Atzean dagoen mugimenduaren garrantzia nabarmendu zuten: «Badakigu milaka garela hezkuntza eskubideak bermatuko dituen hezkuntza sistema eraldatzearen alde gaudenak».

Nora Salbotxek eta Asier Etxenikek irakurri zuten adierazpena. Izen propio bat ere aipatu nahi izan zuten agerraldian: Joxe Mari Auzmendi. Hezkuntzako eragile garrantzitsua izan zen, Hik Hasi aldizkariaren sortzaile eta bultzatzailea, eta akordioaren «arima». 2020an zendu zen, eta sortzez Hernanikoa zela gogora ekarrita aipatu eta goratu nahi izan zuten.

Hiru habetan oinarritu nahi dute akordioa. Batetik, hezkuntza sistemaren «oinarri sendoak» finkatzea ezinbestekotzat dute. Hezkuntza sistema «zaharkitua» eraldatzeko kapaz izan behar du: «Erronka berrietara egokitzeko». Bestetik, «hezkuntza eskubideen» inguruan ardaztu behar da eraldaketa: «Ikasle guztiek eskubide guztiak bermatzeko». Hirugarrenik, hezkuntza komunitateak eta administrazioak elkarlanean jardun behar dute, zuztarreko printzipioetan oinarrituta: «Kooperazioa, auzolana, elkarlana, batasuna».

Bide horietan lana galanki egin dela uste dute, baina ezinbestekoa dela sakontzen jarraitzea. «Egungo hezkuntza sistemek ez dute gehiagorako ematen, ez dute egungo erronkei erantzuteko gaitasunik». COVID-19aren izurriarekin, gainera, hezkuntza sistemaren «arrakalak» oraindik ere agerikoagoak egin direla pentsatzen dute. «Guretzat ez da aukera bat gauden lekuan gelditzea, gauza berdinak egiten jarraitzeak emaitza ezberdina emango lukeela pentsatzea. Elkarrekin pentsatzea eta herri gisa jardutea dagokigu erronka handiei aurre egin ahal izateko». 2020ko udazkenean egin zuten agerraldi bat izurriaren ondorioez ohartarazteko, eta aurrera egin nahi dute.

Lege berriaren oinarriez

Araba, Bizkai eta Gipuzkoarako ontzen ari diren hezkuntza lege berriari dagokionez, gogora ekarri dute hezkuntzarako, inklusiorako eta euskalduntzeko eskubideak bermatu behar dituela testu berriak. Alde horretatik, zenbait eskaerak helarazi dizkiete alderdi politikoei, legea garatzeko prozesuan aintzat har ditzaten. Hezkuntza sistema «publikoak» izan behar du hitzartuko den legearen ardatza, eskoletako «segregazioa» gainditzeko neurriak zehaztu behar dira, eta «euskara ardatz eta euskal curriculuma oinarri» duen sistema lortze aldera jarri behar dira legearen oinarriak.

Hiru eskubide horiek ezinbestean bermatu behar dira, eta beste hainbat aldaketari ere erreparatu behar zaie testu berrian, atzo plazaratu zuten adierazpenaren arabera: eraldaketa pedagogiko eta metodologikoak sustatu behar dira, hezkuntza komunitateen autonomia eta parte hartzea bultzatu behar da, hezkuntza sistema publiko bakarrera bidean urrats sendoak egin behar dira, eta irmo egin behar da euskal herritarrek hezkuntzari buruzko erabakiak hartzeko eskubidearen alde. «Atxikimenduak» batu nahi dituzte xede horien alde, eta hasia dute horretarako bidea.

Hitza hartzeko prest

Ostiralean jakin zen EAJk eta PSE-EEk hezkuntza proiektu «eleaniztuna» hobetsi dutela Araba, Bizkai eta Gipuzkoarako ontzekoak diren lege berrirako. Bukatu da Eusko Legebiltzarreko hezkuntza itunerako testuari zuzenketak egiteko epea, eta alderdi biek hautu hori egin zuten, eleaniztasunaren alde eginda ere, euskara «sistemaren ardatz» izango dela argudiatuta. Zuzenketetan, halaber, ezabatu egin dituzte euskarari eta euskal kulturari buruzko aipu batzuk.

Nora Salbotxek atzo BERRIAri aditzera eman zion «patxadaz» aztertu nahi dituztela zuzenketek ekar ditzaketen ondorioak. «Legea ez dago idatzita; aurreakordio baten zirriborroa da. Oraindik testu artikulatura iritsi arte, badago ibilbidea». Eta «herritarrek» ibilbide horretan zeresana izan behar dutela pentsatzen du. Onartu zuen, hala ere, kezka lege berria ontzeko prozesuan «lobby mediatikoek» eragina izan dezaketelako, eta atzerapausoak ekar ditzakeelako horrek.

Argi dute aurkeztu duten adierazpenaren oinarri horiek legearen inguruan sustatu beharko den eztabaidarako bidea izan daitezkeela. «Oinarrizko Hezkuntza Akordiotik gatoz gu, eta beste akordio eta manifestu askotatik. Eragiteko eskubidea badugu, eta eragin egingo dugu; eskubide demokratikoetara, eta egungo jendarteak eta pedagogiak behar dituzten aldaketa horietara ekarriko dugu eztabaida».

«Adostasuna» helburu

Hezkuntza legeak oinarri izango duen itun berria garatzeko «bide adostu bat» bilatu behar dela pentsatzen dute. «1993an izan genuen esperientziak ez digu balio», azaldu zuen atzo Salbotxek. Uste dute 1990eko hamarraldian onetsi zen hezkuntza legean ez zela behar bezainbeste landu adostasuna, eta harago egin behar dela oraingo erronka honetan: «Espero dugu alderdi politikoek kasu egitea eskatu dugunari».

Gogora ekarri zuen, hala ere, adierazpen honen printzipioak ezin direla mugatu Eusko Legebiltzarrean hizpide duten lege batera. Euskal Herri osoko jendea batu zen atzo adierazpena aurkezteko. «Hezkuntza komunitatetik gertu gauden jendea gara gehienok, baina orotariko herritarrak, minak, eta grinak badituztenak gaur egungo hezkuntzaren egoeraren inguruan». Eta Euskal Herriko «zazpi herrialdeetara» begira idatzi dituzte orain adierazpenaren oinarriak ere.

Hezkuntza Plazara


Barne mintegia: euskararen bidegurutzetik - Soziolinguistika Klusterra

Barne mintegia: euskararen bidegurutzetik

Pasa den apirilaren 30ean Kike Amonarrizek idatzitako liburuaren inguruan barne-mintegi monografikoa egin zuen Soziolinguistika Klusterreko bulego teknikoak. Euskararen biziberritzearen aldeko ahalegina eta Euskal Herriko bilakaera soziolinguistikoa alderdi askotatik jorratzen dituen lana da Euskararen bidegurutzetik. Barne-mintegiko saioan, parte hartzaileen eta idazlearen arteko iritzi-trukea eta solasaldia egin zen, aurrez formulatutako iruzkin eta galderak oinarri hartuta.

Soziolinguistika Klusterrak urtean lau barne-mintegi antolatzen ditu. Saio hauek baliatzen ditu bulego teknikoak soziolinguistika gaien inguruko hausnarketa, eztabaida, proiektuetako jardunaren barne-komunikazioa eta formazio teknikoa lantzeko. Batzuetan jorratuko diren gaietan ezagutza zuzena duten adituak gonbidatzen dira saioetara. COVID-19ak eragindako itxialdiaren ondorioz, apirileko saioa bide telematikoetatik gauzatu zen, Kike Amonarrizen parte hartzearekin.


Lego EV3 eta Linux-en arteko konektibitatea

Gradu amaierako proiektuaren memoria (5.119Mb)

Puerto Gonzalez, Aratz

http://hdl.handle.net/10810/15893

Lego Mindstorms eta EV3ren arteko konektibitatea ahalbidetzeko driverraren garapena.

Jarraian aurkezten den dokumentuan LEGO Mindstorms EV3 eta Linuxen arteko konektibitatea ahalbidetzen duen driverraren garapenaren nondik norakoak azaltzen dira. Zehatzago hitz eginez, Linux ingurune batean Robot Operating System (ROS) erabiliz, EV3aren sarrera portuen informazioa eskuratzeaz gain irteera portuak kontrolatzea ere lortu da. Sentsoreen informazioa eskuratu eta motorrak kontrolatzeaz gain odometriaren informazioa ere eskuragarri jartzen da.


2016 Urria 25

2017rako Ordenantza fiskalak

Atzo, urriak 24, Amasa-Villabonako Udaletxeko areto nagusian urriko udalbatza ospatu zen. Datorren urtera begira herritar guztiei zuzenean eragiten dien gai garrantzitsua hausnartzeko asmoz: 2017ko zerga eta tasak.

EAJk tasei buruzko proposamen irmoa aurkeztu zuen, 2017an zerga eta tasak orokorrean izoztea. Udaltzak, bere osotasunean, aho batez horrela egitea erabaki zuen.

2016 Urria 21

GURASOENTZAKO IKASTAROA

Amasa-Villabonako Gizarte Zerbitzuetako sailak ikastaroa antolatu du 0-18 urte bitarteko seme-alabak dituzten gurasoei zuzendua.

Ikastaro honen helburua seme-alaben ongizate eta garapena sustatutzea da, gurasoei bere seme-alaben heziketan parte hartzeko ezagupen eta baliabideak eskainiz.

Ikastaroaren informazio guztia jarraian agertzen den estekan deskarga dezakezu.

Eskuorria deskargatu.

2016 Urria 20

Peru eta otsoa haurrentzako antzezlana igande honetan Gure Antzokian

Igande honetan, urriak 23, arratsaldeko 17:00etan, Peru eta otsoa haurrentzako antzezlana eskainiko da Gurea antzokian.

Amasako XXIV. Mendi Duatloia

Igande honetan, urriak 23, Amasako 24. Duatloia ospatuko da. Ekitaldiari goizeko 11etan emango zaio hasiera.

4,25 km korrika - 17 km. bizikletaz - 2,5 km korrika izango da lasterketa. Aurten gainera erreleboka egiteko aukera emango da.

Bakarkako prezioa 15€koa izango da eta erreleboka, bikoteko, 30€koa. Egunean bertan inskribatzen denarentzako 20€koa izango da kostua.

Inskribapena egiteko helbidea: http://www.turesultado.es/CalendarioInscripcion.aspx

2016 Urria 19

Amasa-Villabonako Udala bularreko minbiziaren kontra

Gaur, urriak 19, bularreko minbiziaren kontrako nazioarteko egunean, Amasa-Villabonako Udalak bere solidaritatea azaldu nahi du gaitz hau pairatzen duten pertsona guztiekiko.

Udaletxeko fatxadan lazo arroxa daraman kartela ipini du.

2016 Urria 10

Villabonako Euskara Zerbitzuak Mintzalaguna egitasmoa jarriko du martxan beste behin ere

Badira zenbait urte Villabonako Euskara Zerbitzuak Mintzalaguna egitasmoa jarri zuela martxan. Egitasmo honen helburua, euskara ikasten ari direnei kalean hitz egiteko konfiantza hartzen laguntzea da. Horretarako, hiru laguneko taldeak osatzen dira (bi euskara ikasle eta laguntzaile euskaldun bat), eta talde hauetako kideek konpromisoa hartzen dute astean behin, ordubetez-edo gutxienez, euskaraz elkarrekin aritzeko, kafe bat hartu, kirola egin, paseatu edo nahi duten jarduera egiten duten bitartean.

Orrialdea 9-(e)tik 47-(e)ra


404 errorea, ez dugu aurkitu bilatzen ari zarena - Tolosaldeko Ataria.